Rukovodilac prijedorske Filijale Fonda zdravstvenog osiguranja RS Dalibor Pavlović za SRpskainfo kaže da su nezaposleni iz Prijedora, Kozarske Dubice, Novog Grada, Kostajnice, Krupe na Uni i Oštre Luke zdravstveno osigurani do 29. februara.\n- Svi imaju zdravstveno osiguranje bezobzira na ono šta piše u kartonu, odnosno na to kada treba da se jave na Zavod za zapošljavanje - kaže Pavlović.\nOn dodaje da se i nakon 29. februara građani mogu zdravstveno osigurati.\n- Pogrešna se slika stvorila i shvatanje da ljudi moraju da se registruju do kraja februara. Ističem da to nije tačno jer svako ko ima pravo može da se osigura i u martu ili bilo kom narednom mesecu kada krene lekaru. Samo je potrebno da donese dokumente koje tražimo i dobija osiguranje - objašnjava on.\nPavlović priča da građani koji se registruju kao osiguranici bez ličnih prihoda moraju da dostave overenu kućnu listu, kopiju lične karte, izjavu da ne ostavruju pravo po nekom drugom osnovu i potvrdu da nemaju ličnih prihoda.\n- Ukoliko žele zdravstveno osiguranje preko zaposlenog supružnika onda je manje dokumentacije, odnosno dostavljaju kopiju lične karte, venčani list i obrazac za dodatnog člana koji se popunjava kod nas - objašnjava Pavlović.\nOd navodi da će se nezaposlenima knjižice overavati svakih mesec dana, a trudnicama i porodiljama na tri meseca. Pavlović ističe da sva deca do 15 godina imaju zdravstveno osiguranje bez obzira na zdravstveno osiguranje roditelja. Za decu je potrebno samo doneti knjižice u Fond zdravstvenog osiguranja koji potvrđuje njihovo osiguranje.\nNovina u novom načinu osiguranja je i ta da će osobe koje imaju ugovor o delu, a lični prihodi im mesečno iznose više od 520 KM po članu domaćinstva, morati da uplaćuju sami za sebe zdravstveno osiguranje u iznosu od 80 KM mesečno.\nZbog promene načina osiguranja od januara pune ruke posla imaju i radnici Poreske uprave RS. Pomoćnik direktora Poreske uprave RS za Područni centar Prijedor Milenko Puzigaća kaže da osiguranicima Fonda na osnovu kućne liste izdaju uverenja o ostvarenom oporezivom dohotku u poslednja tri meseca.\n- Do sada je podneseno oko 4.500 zahteva, a broj uverenja koje treba izdati je znatno veći, jer se uverenja izdaju za svakog člana domaćinstva sa priložene kućne liste pojedinačno - kaže Puzigaća.\nOn dodaje da ne mogu tačno utvrditi rok u kojem će Poreska uprava izdati tražene uverenja.\n- U poslednjih nekoliko dana dnevno se zaprima više od 400 zahteva. Naravno da sa raspoloživim brojem službenika Poreska uprava nastoji prioritetno da u što kraćem roku udovolji podnesenim zahtevima - tvrdi on.\nPuzigaća ističe da veliki broj zahteva dodatno opterećuje rad poreskih službenika i utiče na izvršavanje ostalih poslova iz nadležnosti Poreske uprave.\nMeđutim, iz Poreske uprave RS su najvili da će uskoro Fondu zdravstvenog osiguranja RS njihovi podaci o visini prihoda građana biti dostupni u elektronskoj formi. Kada se to omogući osiguranici Fonda neće više morati ići na šalter Poreske uprave po ova uverenja.\nKo sve može ostvariti osiguranje\nPored nezaposlenih i dece do 15 godina Fond zdravstvenog osiguranja RS osigurava i one koji se redovno školuju, a imaju do 26 godina. Pravo na zdravstveno osiguranje imaju i osobe starije od 65 godina, osobe sa invaliditetom, oboleli od HIV ili AIDS te određenih zaraznih bolesti. Osigurani su i oni koji imaju maligna obolenja, dijabetes, hemofiliju, psihozu, epilepsiju, multipla sklerozu, cističnu fibrozu, reumatsku groznicu kao i oboleli od retkih bolseti. Takođe, na listi su i oni koji daju ili primaju ljudske organe, tkiva ili ćelije, te osobe u vigilnoj komi. Da bi dobili zdravstveno osiguranje građani moraju da dostave određenu dokumentaciju Fondu koja dokazuje da su ispunili uslove.\nU NOVU GODINU SA NOVIM ZAKONOM Nezaposleni na birou svakih 30 dana, ovde idu oni koji samo žele ZDRAVSTVENO OSIGURANJE\nVečeras je na Kliničkom centru Univerziteta u Sarajevu završeno testiranje 14 uzoraka na korona virus, a utvrđeno je da su dva pozitivna.\nPOSAO IH ODVEO U ITALIJU Otac i sin iz Zvornika na smenu voze kamion kroz UGROŽENA PODRUČJA\nUrgentni centar UKC RS: Za godinu dana pregledan 53.961 pacijent, urađene 3.732 HITNE OPERACIJE\nUnazad godinu dana, u konzervativnim i hirurškim ambulantama Urgentnog centa Univerzitetskog kliničkog centra RS pregledan je 53.961 pacijent.\n"VOZAĆU TE U GEPEKU, MRAK ĆE TE PROGUTATI" Halid Muslimović TUKAO ŽENU, a sada izbegava suđenje\nUkoliko se Halid Muslimović ne pojavi na ročištu u Osnovnom sudu u Banjaluci zakazanom za 26. septembar ove godine uhapsiće ga Sudska policija Republike Srpske, saznaje Srpskainfo.\n"MASKSIMALNO SE PRIDRŽAVAJTE KARANTINA" Azra studira u jednoj od najzaraženijih zemalja u Evropi i ima poruku za ljude u BiH\nAzra Haskić studentkinja je Muzičke akademije u Sarajevu koja se trenutno nalazi u Španiji, u gradu Vigo, gde je na razmeni studenata u okviru programa “Erasmus +”.


Vučić: Ukrajinska kriza dramatično pogađa Srbiju, moguće nove zamke - Portal grada Kaštela\nVučić je na konferenciji za novinare rekao kako to nije pitanje stajališta Srbije i njezine principijelnosti, već "veoma teških okolnosti".\nOn je potvrdio da je u međuvremenu razgovarao i s predstavnicima Sjedinjenih Država, Europske unije, predsjednicom Europske komisije Ursulom von der Leyen, razmijenivši poruke o svim važnih pitanjima - od glasanja za deklaraciju i rezoluciju do sankcija koje se uvode Rusiji.\n"Mislim da je ovo tek početak i to želim reći građanima Srbije. Pritisci na našu zemlju bit će ogromni. Vjerujem da ćemo nazočiti potpunom rušenju postojećeg poretka", ocijenio je Vučić.\n"Planiraju da na osnovu člana 6 povelje UN-a povedu raspravu o izbacivanju Rusije iz UN-a, poslije toga ostaje otvoren pritisak na Kinu da dođe do promjene Rezolucije 1244, nakon čega mi više ne bismo imali pravnu osnovu na koju bismo se pozivali na očuvanje teritorijalnog integriteta", rekao je Vučić.\n"Da budem otvoren - uopće ne isključujem tu mogućnost", rekao je Vučić.


Sastanak predsednika TIK RF sa predsednikom Privredne komore Srbije | TIK RF\nU Trgovinsko-industrijskoj komori Ruske Federacije održan je sastanak predsednika TIK RF Sergeja Katirina sa predsednikom Privredne komore Srbije Milošem Bugarinom. Na sastanku su učestvovali potpredsednik TIK RF Georgij Petrov, direktor departmana za spoljne veze i saradnju sa poslovnim savetima TIK RF Vladimir Padalko.\nPredsednik PK Srbije Miloš Bugarin informisao je svog kolegu i njegove saradnike o učešću srpskih kompanija na 20. jubilarnom sajmu prehrane, napitaka i sirovina za njihovu proizvodnju „PRODEKSPO-2013“. Pod pokroviteljstvom Privredne komore Srbije i uz podršku Privredne komore Vojvodine na sajmu su učestovali predstavnici 24 kompanije, a Privredna komora Srbije je za višegodišnji uspešan nastup na ovom sajmu dobila diplomu.\nPredsednici dveju komora su se na sastanku preliminarno dogovorili o realizaciji sledećih zajedničkih aktivnosti. Kao prvo, organizacija konferencije u TIK RF u drugoj polovini 2013. godine, koja će biti posvećena investicijama u privredu Srbije. Srpska strana je već pripremila 45 investicionih projekata, koji bi mogli da budu interesantni za potencijalne ruske partnere i investitore. Na konferenciju će biti pozvani i kopredsednici Međuvladine rusko-srpske komisije za trgovinu, ekonomsku i naučno-tehničku saradnju. Sergej Katirin je takođe predložio da se na konferenciju pozovu i članovi regionalnih komora, što će posebno doprineti razvoju međuregionalnih veza, gde vodeću ulogu imaju upravo mala i srednja preduzeća.\nNa sastanku je takođe razmatrano pitanje organizacije rusko-srpskog foruma u Beogradu, pod pokroviteljstvom Privredne komore Srbije, posvećenog saradnji malih i srednjih preduzeća. Tom prilikom je Miloš Bugarin pozvao Sergeja Katirina da poseti Privrednu komoru Srbije i, na čelu delegacije predstavnika poslovnih krugova Rusije, učestvuje na datom Forumu.\nS obzirom da je u sastavu delegacije bio i gradonačelnik grada Trebinje (Republika Srpska) pružena mu je mogućnost da ukratko upozna prisutne sa potencijalima ovog grada i zamoli ih da se sa njihovom ponudom upozna što širi krug potencijalnih turista iz Rusije.


Šeranić: I privredu uključiti u finansiranje nauke - Glas Srpske\nSrna 20.08.2018 10:45\nBanjaluka - Ministar nauke i tehnologije Republike Srpske Alen Šeranić smatra da bi nauka u Srpskoj mogla da bude uspješnija i razvijenija kada bi bila otvorenija prema svima, te ističe da se u njeno finansiranje djelimično mora uključiti i privreda.\n“U nauci imamo primjere dobre prakse, pojednice koji se bave stvarnim naučnim radom koji je i prepoznat u određenim okvirima, ali treba da nauku pomjerimo sa individualnog na viši nivo u smislu institucionalizacije i većeg uključivanja svih ustanova i njihove reprezentativnosti. Na taj način bismo pomogli i naučnicima koji već imaju određene rezultate”, rekao je Šeranić za “Euroblic”.\n“Moramo stvoriti povjerenje i dati im nešto konkretno što će biti za njihove potrebe, a oni to moraju prepoznati kao svoje. Kako bismo uspostavili taj model, već sam započeo razgovore sa Svjetskom bankom, jer kad ovdje dovedete njih, onda za njima ide i Evropska investiciona banka i Evropska banka za obnovu i razvoj, ambasade i grantovi. U nauci nije bilo međunarodnih finansijera”, rekao je Šeranić.\n“Tu ne zaboravljamo ni mlade i sada smo izmjenama zakona planirali i određene pravilnike koji će ići u pogledu nagrađivanja mladih talenata u onim segmentima u kojima pokažu rezultate”, rekao je Šeranić.


Vesti online / Slobodno Vreme / Nauka i tehnologija / Ovako Epl "kažnjava" one koji pređu na Android\nOvako Epl "kažnjava" one koji pređu na Android\nKorisnici koji Ajfon zamene s Androidom imaju velikih problema s primanjem poruka koje im šalju drugi korisnici Eplovih telefona.\nOni, koji Ajfon zamene s Androidom, imaju velikih problema s primanjem poruka koje im šalju drugi korisnici Eplovih telefona\nNaime, brojni bivši korisnici Eplovih telefona koji su Ajfon zamenili s Guglovim Androidom imaju problema s primanjem SMS poruka koje im kasne ili se uopšte ne isporučuju. Ovaj problem je vezan samo za poruke koje im se šalju s Ajfona.\nNeki novinari su komentarisali da “Epl na ovaj način kažnjava osobe koje zamene Afon s Androidima” jer im onemogućava dalju komunikaciju s prijateljima pa se na taj način stvara utisak kako moraju da poseduju Eplov uređaj za dalju komunikaciju”.\nDo ovog problema dolazi zbog Eplovog servisa za poruke– reč je o drugačijem sistemu u odnosu na klasičan sistem za slanje i primanje poruka putem mobilnih telefona pa, nakon što se poruke pošalju korisniku koji je ranije koristio ovaj servis pa je prešao na Android, one znaju privremeno ili zauvek da "zapnu" u tom sistemu jer traže neaktivnu staru servis-adresu za poruke.\nJoš jedan od problema jeste što se osobama koje su poslale poruku na ekranu prikaže da je poruka isporučena bivšem korisniku Ajfona, iako je on možda nije primio.\nNovinari Bizbis insajdera napominju kako ekipa iz Epla radi na rešavanju ovog problema zbog kog “diskriminišu neke korisnike Androida”, ali navodno još ne znaju kako da ga poprave.\nJedno od rešenja koje savetuju iz Epla, ali koje ne pomaže svim korisnicima jeste da, pre nego što korisnici pređu na telefon koji radi na Androidu, isključe iMessage (servis za poruke) na svojim Ajfonima.


Bajden prvog dana počinje da poništava kontroverzne odluke | Novine Nikšića\nHome Aktuelno Bajden prvog dana počinje da poništava kontroverzne odluke\nPosted By: novine niksicaon: januar 17, 2021 In: Aktuelno, SlajdoviNo Comments\nIzabrani predsjednik SAD Džozef Bajden planira da prvog dana mandata poništi neke od najkontroverznijih odluka odlazećeg šefa države Donalda Trampa i da odmah preduzme korake u borbi protiv pandemije koronavirusa.\nPrema navodima njegovog budućeg šefa kabineta Rona Klejna, Bajden će odmah poslije inauguracije u srijedu početi da donosi predsjedničke uredbe s namjerom da promijeni brojne politike, ne čekajući Kongres SAD u kojem njegova Demokratska stranka kontroliše oba doma.\nOn će prvog dana ukinuti zabranu ulaska u SAD za državljane nekih većinski muslimanskih zemalja, podnijeti zahtjev da se SAD ponovo priključe Pariskom sporazumu o klimatskim promjenam i naložiti obavezno nošenje maski u federalnim objektima i tokom putovanja između saveznih država, naveo je Klejn u dopisu saradnicima.\nBajden će produžiti i moratorijum na otplatu studentskih kredita, kako bi spriječio izbacivanje iz stanova studenata koji ne mogu da plate kiriju usred pandemije.\n“Ove uredbe će pomoći milionima Amerikanaca pogođenih krizom”, naveo je Klejn.\nIpak, naveo je Klejn, za “potpuno ostvarenje” Bajdenovih ciljeva biće potrebna i saglasnost Kongresa koji treba da odobri plan za pomoć tokom pandemije, vrijedan 1.900 milijardi dolara.\nDio Bajdenovog plana biće i otvaranje mogućnosti da milioni ilegalnih imigranata u SAD dobiju američko državljanstvo.\nDrugog dana na dužnosti Bajden će potpisati uredbe koje se tiču pandemije koronavirusa, a uključuju ponovno otvaranje škola i kompanija i masovnije testiranje na korona virus.\nBajden će u petak donijeti uredbe o novčanoj pomoći onima koji su pogođeni ekonomskim posljedicama pandemije.\nDruge sedmice na mjestu predsjednika Bajden će preduzeti mjere koje se tiču reforme pravosudnog sisitema, klimatskih promjena i imigracije, uključujući direktivu da bude ubrzano spajanje porodica razdvojenih na granici SAD i Meksika u vrijeme Trampa.


U okviru usklađivanja zakonodavstva Republike Srbije sa važećim propisima Evropske Unije, u prostorijama Evropske komisije u Briselu, održan je dvodnevni eksplanatorni skrining za poglavlje broj 7, koji obuhvata prava intelektualne svojine.\nNa sastanku su delegaciji Republike Srbije predstavljeni pravni propisi EU u oblasti autorskog i srodnih prava, kao i prava industrijske svojine. Oblast autorskog i srodnih prava je, između ostalog, obuhvatila i temu autorskog prava, upravljanja autorskim i srodnim pravima, pravne zaštite baze podataka i mnoge druge.\nSkrining je prva faza koja prethodi otvaranju pristupnih pregovora i predstavlja analitički pregled zakonodavstva Republike Srbije kao kandidata sa pravnim tekovinama EU. U okviru skrininga, eksperti EU pregovaračkom timu Srbije predstavili su evropska pravila.\nNa ovom značajnom stručnom skupu bili su prisutni predstavnici svih relevantnih državnih organa. Kao predstavnici Sokoja, sastanku su prisustvovali Mirjana Tešić Perović, viši stručni saradnik za međunarodnu saradnju i Tatjana Obradović, viši stručni saradnik pravnik.


Memorijal “Branko Pešić - Beogradski pobednik“ - Sportklub\nVesti borilački sportovi Autor:Maja Todić12. apr. 201814:01 > 14:03\n„Beogradski pobednik“, međunarodni turnir duge tradicije, ove godine biće održan 56. po redu. Turnir je svrstan u A kategoriju turnira prema Svetskoj bokserskoj Federaciji i u poslednjih deset godina proglašavan je za najbolje organizovan turnir od strane Svetske i Evropske bokserske Federacije.\nOd ove godine nosi naziv po svom prvom pokrovitelju, pasioniranom obožavatelju boksa i najpoznatijem gradonačelniku Beograda u istoriji – Branku Pešiću. Ovo je ujedno i prvi Memorijal koji nosi ime po legendarnom gradonačelniku Pešiću.\nSelektor boks selekcije Srbije Tomislav Antelj poslao je Bokserskom savezu Srbije širi spisak takmičara koji će uzeti učešće na Memorijalu “Branko Pešić – Beogradski pobednik“ gde će braniti boje naše zemlje, a pripreme za ovo takmičenje počinju već 16.aprila 2018. godine.\nBokserski savez SrbijeMemorijal Branko Pešić - Beogradski pobednik


Ko su članovi Nacionalnog saveta za visoko obrazovanje - Blitz RS - Vesti\nKo su članovi Nacionalnog saveta za visoko obrazovanje\nZa članove Nacionalnog saveta za visoko obrazovanje na predlog Konferencije univerziteta izabrani su profesorka Olga Jović Prlainović sa Pravnog fakulteta Univerziteta u Prištini sa privremenim sedištem u Kosovskoj Mitrovici, profesorka Gordana Kocić sa Medicinskog fakulteta Univerziteta u Nišu.\nTakođe, na predlog Konferencije univerziteta izabrani su i Gordana Matijević Nedeljković sa Fakulteta muzičke umetnosti Univerziteta umetnosti u Beogradu, profesorka Mirjana Radović Marković sa Privredne akademije u Novom Sadu, profesor Nebojša Zdravković sa Fakulteta medicinskih nauka Univerziteta u Kragujevcu i profesor Srđan Rončević sa Prirodno-matematičkog fakulteta u Novom Sadu.\nIzabrano je i sedam članova na osnovu predloga Ministarstva prosvete, nauke i tehnološkog razvoja, a to su profesorka Bela Balint, redovni član SANU i profesor na VMA u Beogradu, Aleksandra Vraneš sa Filološkog fakulteta u Beogradu, Hasan Hanić sa Beogradske bankarske akademije Fakulteta za bankarstvo, osiguranje i finansije Univerziteta UNION u Beogradu.\nMeđu članovima su i Rade Doroslovački sa Fakulteta tehničkih nauka u Novom Sadu, Milija Suknović sa FON-a, Branko Kovačević sa ETF-a, Vladimir Mako sa Arhitektonskog fakulteta.\nPo dva člana predstavljaće Konferenciju akademija i visokih škola strukovnih studija i PKS.\nIzabrani su profesorka strukovnih studija sa Akademije tehničkih strukovnih studija Šabac Vera Milošević, profesor strukovnih studija Tatjana Marinković i na predlog PKS – suosnivač kompanije Vega IT Vladan Ostojić i rukovodilac ljudskih resursa MK Group Marina Rakić.\nImenovani i članovi UO Nacionalnog tela za akreditaciju i obezbeđenje kvaliteta u visokom obrazovanju\nParlament je imenovao i devetoro članova Upravnog odbora Nacionalnog tela za akreditaciju i obezbeđenje kvaliteta u visokom obrazovanju.\nNa predlog Konferencije univerziteta, to su profesor Žika Bujuklić sa Pravnog fakulteta u Beogradu, profesorka Ana Savić Radojević sa Medicinskog fakulteta u Beogradu.\nNa predlog Ministarstva prosvete izabrani su profesor Refik Šećibović sa Internacionalnog univerziteta u Novom Pazaru, profesor Milan Jovanović sa FPN u Beogradu i profesor na Fakultetu muzičke umetnosti i redovni član SANU Svetislav Božić.\nNa predlog Konferencije akademija i visokih škola izabran je profesor strukovnih studija sa Beogradske akademije poslovnih i umetničkih strukovnih studija Ivan Bulatović, dok je na predlog PKS izabran direktor Inicijative „Digitalna Srbija“ Nebojša Bjelotomić i šef odseka za rizik Mirabank Mirjana Garapić Zakanyi.\nNa predlog Studentske konferencije univerziteta Srbije (SKONUS) izabrana je Margarita Smiljanić.\nOdluka o izboru članova Nacionalnog saveta za visoko obrazovanje i imenovanju članova Upravnog odbora Nacionalnog tela za akreditaciju i obezbeđenje kvaliteta u visokom obrazovanju, objavljena je u Službenom glasniku.\nNacionalni savet za visoko obrazovanje obrazuje se radi obezbeđivanja razvoja i unapređenja kvaliteta visokog obrazovanja.\nSavet ima 17 članova koje bira Narodna skupština, vodeći računa o zastupljenosti pripadnika oba pola.\nRadi obavljanja poslova akreditacije, provere kvaliteta visokoškolskih ustanova i jedinica u njihovom sastavu, vrednovanja studijskih programa i obezbeđivanja kvaliteta, Vlada obrazuje Nacionalno akreditaciono telo.\nOno podnosi Vladi izveštaj o svom radu najmanje jednom godišnje, a izuzetno i na zahtev Nacionalnog saveta i Ministarstva.


Etihad - Aviatica\nUloga Etihada u Alitaliji pod istragom italijanskih vlasti\nItalijansko tužilašvo pokrenulo istragu protiv bivših rukovodilaca Alitalije koje je postavio Etihad Airways.\nEtihad i TUI prekinuli pregovore\nNovi problemi za Etihad Airways Grupu. Posle problema sa Air Berlinom i Alitalijom sledi neizvesnost i za NIKI.\nAlitalia nastavlja sa letovima dok ne nađe novog partnera\nItalijanska vlada će obezbediti kredit za Alitaliju kako bi ova kompanija mogla da nastavi sa letovima.\nUvedena neobična restrikcija za ručni prtljag na letovima za SAD\nAmeričke vazduhoplovne vlasti uvele neobičnu restrikciju za ručni prtljag samo za putnike određenih aviokompanija.


Vesti online / Vesti / Srbija / Odblokiran autoput: Stotine kamiona stajalo parkirano na ulazu u Beograd\nRazlog je bio još jedan u seriji protesta prevoznika koji su parkirali svoja vozila u zaustavnoj traci na autoputu i najavili da će tu ostati sve do 20 časova. Ipak, kada im je javljeno iz Ministarstva finansija da će biti primljeni na razgovor, oko 15.30 su odblokirali prometnu saobraćajnicu, ali i sam terminal.\nOrganizator protesta je Udruženje "Međunarodnog transporta" iz Kraljeva, koje u svojim zahtevima traži bolje uslove za srpske prevoznike.\n"S obzirom na to da zadržavanja na granicama i unutrašnjim carinarnicama traju previše dugo tako da broj kilometara, a time i ostvareni prihod nije u skladu sa realnim mogućnostima, a utiče i na napuštanje naših vozača i odlazak u druge zemlje, tražimo da se preduzmu sve mere da se zadržavanja na granicama svedu na razumnu meru, a na unutrašnjim terminalima dovedu na nužan minimum", obrazložili su u saopštenju iz ovog udruženja i dodali da je naplata parkiranja u carinskom postupku protivzakonita te zahtevaju hitno ukidanje.\nIz Uprave carine su rekli da ovo nije prvi najavljeni protest Udruženja "Međunarodnog trasporta".\n- Vozači imaju listu sa puno zahteva koje žele da se ispune, kao i termin za razgovor sa određenim zvaničnicima u Ministarstvu finansija, koji su danas uspeli da dobiju - rekli su iz Uprave carine.\nMinistarstvo finansija je u saopštenju navelo da će razmotriti zahteve koje je iznelo udruženje "Međunarodni transport", kao i da će sa njima uskoro biti održan sastanak.


You searched for investicija - Page 2 of 29 - Trebevic.net\nRezultat pretrage za: investicija\nČak 39,2 odsto ispitanika smatra da im se životni standard pogoršao u vrijeme pandemije, pokazalo je sociološko istraživanje “Stavovi građana RS o porodičnim i društvenim promjenama izazvanim pandemijom kovida-19”. Pritom 14,5 odsto ispitanika reklo je da je neko od...\nVrhovac: U istočni dio Srpske plasirano gotovo pola milijarde KM\nInvesticiono-razvojna banka /IRB/ Republike Srpske ukupno je u istočni dio Srpske plasirala gotovo 500 miliona KM, ističe vršilac dužnosti direktora IRB-a Dražen Vrhovac. On u intervjuu Srni precizira da se od ukupnog iznosa 417,5 miliona KM odnosi na plasman...\nCentar za razvoj poljoprivrede i sela Banjaluka dobio je 750 prijava za dodjelu besplatnih sjemenskih paketa, što prevazilazi planiranih 450, izjavio je Srni direktor ovog centra Draško Ilić. On je istakao da je Banjaluka, prema raspodjeli Ministarstva poljoprivrede, šumarstva...\nBitka za živote i zdravlje ljudi najvažnija je u ovoj fazi borbe protiv virusa korona, a od discipline građana najviše zavise sve mjere i dan kada će sve biti vraćeno u redovno stanje, rekao je gradonačelnik Banjaluke Igor Radojičić....\nKada se odlučite na prodaju svog automobila, željeli biste da dobijete za njega najbolju moguću cijenu. To znači da bi prodaju trebalo da uskladite sa pojačanom potražnjom ove robe kod kupaca. Izlazak na tržište u pravom trenutku može biti...\nTegeltija: Neophodna konkurentnost privrede\nPredsjedavajući Savjeta ministara Zoran Tegeltija rekao je da je otvoren za dijalog s ciljem poboljšanja ekonomskog stanja u BiH i pozvao poslovnu i akademsku zajednicu da otvoreno razgovaraju sa Savjetom ministara o svim temama važnim za BiH, jer bez...\nNovi projekti na području opštine Pale\nSrpski član Predsjedništva BiH Milorad Dodik izjavio je danas u Palama da je ova opština nadležna za poslove koje obavlja na Jahorini i da je cilj njegovog dolaska da vidi šta na području ove lokalne zajednice treba raditi u...


Izvor: nova.rs,Lokalne novine | Obrenovac, 13.06.2020.\nVučič za Rojters: Nema bele zastave kada je reč o Kosovu\nPredsednik Aleksandar Vučić rekao je u intervjuu za Rojters da je Srbija spremna da pregovara sa Prištinom, ali da "nema bele zastave" i da uzajamno priznanje nije na dnevnom redu.\n“Mi smo spremni za razgovore.. ali nema bele zastave. Dijalog je dobrodošao ako je dijalog .. na kome se može videti šta je moguće, šta je kompromis”, rekao je Vučić.\nOn je rekao da veruje da je u “najboljem interesu kosovskih Albanaca i međunarodne zajednice” da se razgovara o slobodnom protoku, kapitala, ljudi i usluga.\nRojters ukazuje da pre nego što uđe u EU Srbija mora da normalizuje veze sa Kosovom, svojom bivšom etnički albanskom pokrajinom koja je proglasila nezavisnost 2008. godine.\nAgencija podseća da pregovori pod pokroviteljstvom EU između Sribje i Kosova, sa znatnim srpskim stanovništvom koje želi da se njima vlada iz Beograda, zaustavljeni 2018. kada je Kosovo uvelo takse od 100 odsto na uvoz robe iz Srbije. Uklanjanje trgovinskih barijera od strane nove kosovske vlade ovog meseca utire put za nastavak pregovora.\nKako navodi Rojters, “Vučić je bio ‘zapaljeni nacionalista’ za vreme balkanskih ratova 1990-ih a sada se zalaže za priključenje EU”.\nVučić, koji će imati predsedničke izbore tek za dve godine, rekao je da je uveren da će njegova Srpska napredna stranka skupiti većinu glasova na parlamentarnim izborima 21. juna.\n“Opozicija i razne organizacije su često optuživale njega i njegovu SNS za autokratiju, nasilje nad političkim protivnicma, nameštanje izbora, korupciju, nepotizam i veze sa organizovanim kriminalom, što on sve energično negira”, navodi Rojters.\nVučić je rekao da Beograd ne planira da bira između Rusije, prirodnog slovenskog i pravoslavnog saveznika, EU glavnog trgovinskog partnera Srbije i Kine.\n“Mi imamo sopstvenu agendu, jedna stolica, ne dve.. kako možemo da kažemo ‘nek dugo živi Hongkong i nek dugo živi Tajvan’ i da onda očekujemo kinesku podršku za naš teritorijalni integritet (sa Kosovom), da ne pominjem da su oni naši prijatelji koji su nam pomogli”, rekao je Vučić.\nRojters ukazuje da Srbija zavisi za energiju od Rusije sa kojom sarađuje i vojno, i da je predsednik Vladimir Putin dva puta posetio Beograd od kada je Vučić došao na vlast 2012. a da ruski ministar spoljnih poslova Sergej Lavrob treba da poseti Srbiju iduće nedelje.\nAli Srbija će takođe nastaviti da radi na tome da se pridruži EU sa kojom ima predpristupni ugovor i kandidat je za članstvo, iako Unija trenutno nema apetit za nove članove, piše Rojters.\nVučić je sebe opisao kao “eurorealistu” i rekao da članstvo u EU ostaje strateški cilj Srbije.\n“Pored naših zajedničkih vrednosti 67 odsto naše trgovinske razmene je sa EU”, rekao je Vučić.


Petar Matić sa partnerima preuzima Merkator po ceni od 46 miliona evra | Nova Ekonomija\nPetar Matić sa partnerima preuzima Merkator po ceni od 46 miliona evra\n19.12.2017. 11:51 B92, Politika, Večernje novosti 0\nMerkator je deo Agrokora\nBeogradski biznismen Petar Matić, vlasnik MPC Holdinga, deo je konzorcijuma, koji preuzima tržni centar Merkator u Beogradu, pišu mediji.\nKako navode Večernje novosti, Matićev partner u tom poslu je investicioni fond Centurio venture capital B.V.\nPolitika navodi da nezvanično može da se čuje iz bankarskih krugova da je tokom pregovora, u kojima su učestvovali i kreditori Merkatora, postignuta cena od 46 miliona evra.\nNavodi se da je to epilog dogovora koji je iniciran još u aprilu ove godine u Palati Srbija, na sastanku dobavljača i kreditora tog trgovinskog lanca sa predsednikom Srbije Aleksandrom Vučićem.\nPovod za sastanak koji je održan 7. aprila bila je kriza hrvatskog koncerna Agrokor, u okviru koga u Srbiji posluju trgovinski lanac Merkator S, Frikom, Dijamant, Mg mivela, Superkartica, Kikindski mlin i Nova sloga.\nKako se precizira u tekstu, ne prodaje se biznis Merkatora, već samo nekretnina u Beogradu, kako bi se smanjile obaveze tog trgovinskog lanca prema bankama.\nKompletan iznos od 46 miliona evra, kako se dodaje, otići će bankama i dobavljačima Merkatora, a očekuje se da to bude prvi korak ka stabilizaciji poslovanja te kompanije.\nKomisija za zaštitu konkurencije je odobrila kompaniji MPC preuzimanje i koncentraciju na tržištu upravljanja i raspolaganja maloprodajnim prostorom.\nTu transakciju su za Večernje novosti potvrdili u Merkatoru S, ali nisu želeli da obelodane cenu transakcije. Navode da je to deo strategije restrukturiranja merkator grupe, usvojene 2014.\nTržni centar Merkator na Novom Beogradu otvoren je 2002. godine, a kompletno renoviran 2012.


“Auto-put mira” ubrzaće razvoj čitavog Topličkog okruga - Grad Prokuplje\nJoš jedna akcija besplatnih pregleda u Domu zdravlja u nedelju\nZdravstvena zaštita na jednom mestu\n“Auto-put mira” ubrzaće razvoj čitavog Topličkog okruga\nPredsednica Vlade Srbije Ana Brnabić izjavila je na sednici Vlade Republike Srbije u Prokuplju da je izgradnja „auto-puta mira“ Niš-Prokuplje-Merdare-Priština-Tirana-Drač izuzetno važna, ne samo za Toplicu, nego i za celu Srbiju.\n-Izgradnja ovog puta biće signal potencijalnim investitorima za otvaranje novih fabrika i radnih mesta, izjavila je Brnabić.\nPrva faza izgradnje auto-puta, čiji je idejni projekat završen, na relaciji Niš-Pločnik u dužini od 39 kilometara krenuće krajem 2019. godine. Za izgradnju ove deonice planirana su sredstva u iznosu od 212 miliona evra.\nNarodni poslanik u Skupštini Srbije, dr Darko Laketić, rekao je da će ovaj auto-put ubrzati sveukupan razvoj čitavog Topličkog okruga.\n-Auto-put će, pored ostalog, imati dve petlje. Jedna petlja biće na ulazu u Prokuplje, a druga kod Industrijske zone, rekao je Laketić i dodao da će tokom izgradnje puta biti angažovan veliki broj radnika.\n-„Auto-put mira“ daće novi impuls potencijalnim stranim i domaćim investitorima. Trasa ovog izuzetno značajnog puta nalaziće se 300 metara od Industrijske zone. Ovaj put će omogućiti ekonomski razvoj mnogih grana privrede, izjavio je predsednik opštine Prokuplje Aleksandar Simonović i naglasio da će realizacijom ovog projekta biti otvorena mnoga radna mesta, što bi značilo-bolji život i standard građana.\nIzgradnja auto-puta Niš-Prokuplje-Merdare-Priština-Tirana–Drač, u ukupnoj dužini od 384 kilometra, omogućiće spajanje centralne Srbije i Koridora 10 sa lukom Drač.\nProstorni plan područja posebne namene infrastrukture koridora auto-puta E-80 deonice Niš-Merdare uradili su Institut za arhitekturu i urbanizam Srbije iz Beograda, JP „Zavod za urbanizam“ iz Niša i Institut za puteve AD iz Beograda.


BalkanMagazin :: EPS ulaže u tehnološku i ekološku modernizaciju kapaciteta\nsreda, 06. oktobar 2021 16:12\nModernizovani agregati i odlična hidrologija omogućili da u prvih šest meseci ove godine hidroelektrane proizvedu 7,2 milijarde kilovat-sati što je čak za 53 odsto više nego u 2020. godini, ocenio je v.d. direktora EPS-a Milorad Grčić u razgovoru sa Aleksandrom Konjuhovim, generalnim direktorom ruske kompanije Silovije mašini koja je radila revtalizacije agregata na đerdapskim elektranama. (Foto: Pixabay)\nPredstavnici ruske kompanije "Silovije mašini" posetili su TENT A gde je glavna tema u razgovoru Aleksandra Konjuhova, generalnog direktora "Silovije mašini" i Milorada Grčića, v. d. direktora EPS-a bila uspešna saradnja Elektroprivrede Srbije i ruske kompanije, a uoči zasedanja međudržavnog komiteta za saradnju dve države.\nGrčić je pozdravio goste u ime predsednika Aleksandra Vučića, koji je, kako je naveo, najzaslužniji što EPS ide krupnim koracima napred u obnovi i izgradnji svojih kapaciteta. "Zahvaljujući mudroj politici predsednika Vučića Srbija danas nije pogođena energetskom krizom kao ostatak Evrope. Srbija je danas energetski nezavisna i bezbedna zemlja koja brine o energetskim resursima i stabilnosti proizvodnje i snabdevanja električnom energijom", rekao je Grćić.\nDodao je da su "vizionarska politika i svesrdna podrška predsednika Srbije" pomogli Elektroprivredi da obnovi pet od šest agregata u najvećoj hidroelektrani Đerdap 1.\n"Danas je Đerdap 1 elektrana kojoj je povećana snaga i produžen radni vek za 30 godina, a nakon završetka i šeste faze revitalizacije snaga će biti povećana sa nekadašnjih 180 na 205 megavata", rekao je Grčić.\nDo početka septembra samo je hidroelektrana Đerdap 1 premašila plan proizvodnje za 555 miliona kilovat-sati. (Izvor: EPS)\nNova ulaganja u hidropotencijale\nPrvi čovek EPS je istakao da su odlična hidrologija i modernizovani agregati omogućili da u prvih šest meseci ove godine hidroelektrane proizvedu 7,2 milijarde kilovat-sati što je čak za 53 odsto više nego u 2020. godini.\nDo početka septembra samo HE Đerdap 1 premašila je plan proizvodnje za 555 miliona kilovat-sati.\n"Za EPS nema stajanja i odmora. Planiramo i veliki posao obnove svih 10 agregata druge dunavske hidroelektrane Đerdap 2 kojim ćemo dobiti oko 50 novih megavata snage za proizvodnju zelene energije. Ulaganja u postojeće proizvodne kapacitete EPS-a jedan su od načina da EPS i u budućnosti ostane najvažnija energetska karika Srbije", naveo je Grčić.\nDodao je da je EPS najveći investitor u oblasti zaštite životne sredine i da u TENT A gradi postrojenje za odsumporavanje.\n"Gradnja napreduje dobrim tempom. Gradilišta su na skoro svim lokacijama gde EPS ima kapacitete", kazao je Grčić.\nRusija radi na izgradnji hidroelektrana i nuklearki, jer je tehnološka i ekološka modernizacija krucijalnog značaja za dalji razvoj energetike. (Izvor: EPS)\nKonjuhov je rekao da je njegova kompanija spremna da učestvuje u projektima modernizacije postrojenja EPS i da se bavi proizvodnjom gasnih turbina snage od 65 so 170 megavata.\n"Tehnološka i ekološka modernizacija proizvodnih kapaciteta je od krucijalnog značaja za dalji razvoj energetike, a u Rusiji se mnogo radi na izgradnji hidroelektrana i nuklearki, kao mnogo čistijih izvora energije", rekao je Konjuhov.


U Gospođincima se gradi fabrika za konzerviranje povrća - PKS-RPK Novi Sad\nFabrika za sortiranje (kalibraciju) krastavaca, kornišona, čija je prva faza izgradnje pri kraju u Gospođincima, selu žabaljske opštine, trebalo bi da bude otvorena početkom jula.\nU planu je da druga faza izgradnje bude gotova za godinu dana, kada bi se kako je predviđeno, u Gospođincima odvijala celokupna proizvodnja – otkup, sortiranje, hlađenje i prerada, konzerviranje krastavaca, ali i drugog povrća koje se kiseli.\nVrednost investicije je pet miliona evra, što ulaže najveći evropski prerađivač krastavaca, nemački „Maminger konserver”. Od ove fabrike očekuje se da zameni nekadašnje propale kapacitete, poput nekada čuvenog „Elana“ u Srbobranu i fabrike u Titelu. Ujedno to je i najveća invesiticija u pogledu ulaganja u proizvodnju u proteklih 30 godina na području Opštine Žabalj.\n“Do sada su Nemci srpske krastavce otkupljivali i vozili u Nemačku da ih konzerviraju, a dogodine to više neće raditi, već će celokupana proizvodnja biti u njihovoj fabrici u Gospođincima“, kaže za „Dnevnik” vlasnik preduzeća „Agroprodukt Srb” Siniša Mutić poslovni partner „M amnigera”.\n“U početku ćemo u Gospođincima otkupljivati i sortirati kornišone u sedam klasa i voziti ih za Nemačku gde sledi konzerviranje. Ove godine otkupićemo 16.000 tona krastavaca, najviše s područja žabaljske oštine, ali i iz Sente, Sremske Mitorvice, Šapca i Kruševca.”\nKompanija u Srbiji ima više od hiljadu koperanata koji na manjim parcelama gaje povrće i čiju proizvodnju u potpunosti finansira, od obrade zeljišta do finalnog proizvoda, naglašava Mutić i dodaje da krastavce u zavisnosti od klase cene od 80 evro centi na naniže. Sezona krastavaca, podseća, traje više od tri meseca, pa će biti uposleno i oko 300 sezonskih radnika. Kada počne konzerviranje, krenuće i zapošljavanje.\nPo rečima Mutića, fabrika će biti opremljena najmodernijom opremom, kalibrator dugačak 30 metara je najveći na Balkanu i košta oko 370.000 evra, a do Gospođinaca je dopremljen u više vozila.\nRadove na izgradnji obišao je nedavno predsednik Opštine Žabalj Čedomir Božić, naglasivši tom prilikom da je fabrika značajna, jer će obezbediti radna mesta, ne samo u pogonu već i kod kooperanata.\n“To je bitno da bi se smanjila nezaposlenost, a pošto nemački prerađivač planira da osim kormišona konzervira i papriku i drugo povrće verovatno će u fabrici trebati i nove radne snage“, naveo je predednik žabaljske opštine Čedomir Božić.


23.10.2018 u 15:24\nPriština bi da preko Interpola raspiše poternice za 5.000 srpskih policajaca\nDržavni sekretar Ministarstva unutrašnjih poslova Dijana Hrkalović razgovorala je sa ambadorkom Brazila Izabelom Kristinom de Azevedo Hejvert i ambasadorom Kipra Konstantinosom Eliadesom o nameri tzv. „Kosova” da kroz zahtev za članstvo u Interpolu politizuje ovu ekspertsku međunarodnu policijsku organizaciju. Hrkalović je istakla da bi eventualna odluka o prijemu tzv. „Kosova“ predstavljala presedan i kršenje međunarodnog prava sa nesagledivim i štetnim posledicama, saopšteno je iz MUP-a Srbije. Time bi, kako je objasnila, bila prekršena Rezolucija 1244 Saveta bezbednosti Ujedinjenih nacija, ali i pravila i procedure Interpola. „Samo članice Ujedinjenih nacija i posmatrači u UN mogu biti deo Interpola“, naglasila je Hrkalović. Ambasadorka Izabela Kristina de Azevedo Hejvert\n22.10.2018 u 16:15\nPostavljeni novi ambasadori Srbije u Palestini i Etiopiji\nJugoslav Vukadinović postavljen je na dužnost izvanrednog i opunomoćenog ambasadora Srbije u Palestini, na nerezidencijalnoj osnovi, sa sedištem u Kairu. On je na tom mestu zamenio Dragana Bisenića, objavljeno je u Službenom glasniku od 19. oktobra, prenosi Tanjug. Odluku o imenovanju Vukadinovića, odnosno o opozivu Bisenića, doneo je predsednik Srbije Aleksandar Vučić 15. oktobra, a na osnovu člana 112. stav 1. tačka 5. Ustava Republike Srbije. Na osnovu istog ukaza, Vučić je doneo i ukaz kojim se na mesto ambasadora Srbije u Saveznoj Demokratskoj Republici Etiopiji postavlja Aleksandar Ristić. Svi ukazi stupili su na snagu 20. oktobra, dan nakon objavljivanja u Službenom glasniku.\n18.10.2018 u 21:28\nGovoreći na sesiji u okviru Beogradskog bezbednosnog foruma o dogovoru Beograda i Prištine i ideji o promeni granica ambasadori su ponovili različite stavove svojih zemalja. Ambasador Skot je rekao da su SAD otvorene za dogovor koji postignu dve strane koji dovodi do stabilnosti bez postavljanja preduslova, dok je ambasador Šib, iako takođe podržava dogovor koji vodi do stabilnosti, rekao da Nemačka ne misli da je „korekcija granica dobra ideja”, prenosi Beta. „SAD ne podržavaju izmene granica, SAD podržavaju svaki dogovor između Beograda i Prištine koji će biti trajan i koji će proisteći iz samih strana”, rekao je Skot. Svaki sporazum koji je sveobuhvatan, koji može da bude primenjen i može da dobije podršku njihovog stanovništva, SAD su spremne da podrže, rekao je Skot. On je\n15.10.2018 u 17:01\nAmbasador SAD u Beogradu Kajl Skot je izjavio danas da kosovska vlada nije takozvana već Vlada Kosova, koje je nezavisna i suverena zemlje, sa svojim izabranim predstavnicima. Skot je tako odgovorio u Vladi Srbije na pitanje novinara koliko ima nade za mir kada se stalno vrši pritisak na Srbiju za razgovore sa tzv. vladom Kosova u kojoj sedi pola ljudi koji imaju kriminalne dosijee ili su pred sudskim gonjenjem. „Nije tzv. vlada Kosova već Vlada Kosova, mi posmatramo Kosovo kao nezavisnu i suverenu državu. Oni su izabrani predstavnici Kosova i sa njima imamo kontakte kao sa bilo kojim predstavnicima neke države u regionu”, rekao je američki diplomata. Skot je kazao da bi stabilnost u regionu mogla da bude bolja, ali da postoji napredak i da je jedan od ključnih elemenata upravo\n20.09.2018 u 21:44\nUmetnost je nužna katarza\nSrdačna, iskrenog osmeha, otvorenih shvatanja, a opet odmerena u ocenama, Alona Fišer-Kam, ambasadorka Izraela, države koja tokom 2018. slavi sedamdeset godina postojanja, dama je koju bi svaki novinar poželeo kao sagovornika, o kakvoj god da je temi reč. Naša je, ovog puta, bila kultura, jer večeras u Dvorani kulturnog centra Beograda počinju Dani izraelskog filma (festival otvara ostvarenje „Izraelska ljubavna priča” Dana Volmana), dok na Bitefu, takođe večeras, pred beogradskom publikom nastupa Nadav Barnea, mladi multimedijalni umetnik iz ove zemlje. Neće to, međutim biti jedina učešća stvaralaca iz Izraela u kulturnim dešavanjima u Srbiji. Biće ih u narednim mesecima na Beogradskom džez festivalu, popularna dela novih, mladih imena izraelske literarne scene biće prevedena na\n19.09.2018 u 11:02\nMinistar spoljnih poslova Ivica Dačić izjavio je danas da će predsednica Centra za spoljnu politiku Aleksandra Joksimović biti ambasadorka Srbije u Velikoj Britaniji od 1. novembra. „Daće Bog da Aleksanda Joksimović ne bude ovde naredne godine već da bude ambasador u Londonu”, izjavio je ministar Dačić, prenosi Tanjug. Ministar je ovo izjavio na međunarodnoj konferenciji Bezbednosni izazovi Zapadnog Balkana i Srbija, koju organizuje Centar za spoljnu politiku, uz podršku ambasade SAD u Beogradu.


U nedelju lokalni izbori u BiH\nU Bosni I Hercegovini se u nedelju održavaju lokalni izbori, na kojima će biti birani predstavnici u opštinskim većima I gradonačelnici, predstavnici u skupštinama Brčkog i Banja Luke i u gradskom veću Mostara. Direktno će se birati načelnici u 139 opština, te više od 3.200 članova u opštinskim većima. Po prvi put će i predstavnici nacionalnih manjina biti izabrani u lokalne skupštine. Na izborima učestvuje 29.000 kandidata raspoređenih u 80 političkih partija i 41 koaliciju, kao I 239 nezavisnih kandidata. Organizacija iodržavanje izbora koštaju 11 miliona KM (oko 5,5 miliona eura). Pravo glasanja u BiH ima oko tri miliona birača.


Radio TV Stara Pazova - Odložena sednica SO Pećinci\nOdložena sednica SO Pećinci\nDeseta sednica Skupštine opštine Pećinci, koja je bila zakazana za petak, nije održana zbog nedostatka kvoruma. Budući da ni nakon pauze kvorum nije postignut, zamenik predsednika Skupštine opštine Pećinci Borislav Petković konstatovao je da je prisutno 14 od ukupno 30 odbornika i da nema uslova za održavanje zakazane sednice. Zasedanje X sednice pećinačkog parlamenta odloženo je za 28. oktobar 2013. godine. Tim povodom je predsednik opštine Pećinci Sava Čojčić izdao saopštenje u kome kaže da su predsednik Skupštine opštine Nikola Radosavljević i predsednik Opštinskog odbora Demokratske stranke Živko Marković ometanjem rada Skupštine pokazali neverovatnu neodgovornost prema građanima i da su na taj način samo omeli donošenje niza odluka od životne važnosti za građane,\nuključujući i Odluku o formiranju Komisije za davanje u zakup poljoprivrednog zemljišta u državnoj svojini.\n„Moja namera je bila da ove godine po prvi put poljoprivrednici iz naše opštine na vreme dobiju u zakup poljoprivredno zemljište, a Radosavljević i Marković su pokušajem blokiranja rada Skupštine opštine usporili taj proces. Ipak, ja kao predsednik opštine neću dozvoliti da se izdavanje zemljišta u zakup zaustavi i već od nedelje ću organizovati sastanak sa poljoprivrednicima na kojem ćemo otvoreno razgovarati o svim pitanjima na ovu temu, jer sam odlučan u nameri da naši domaćini budu uključeni u svaki korak ovog procesa. Građani naše opštine ne zaslužuju ovakvo ponašanje dela odbornika, koji su očigledno zaboravili da su izabrani kako bi radili u korist građana, a ne protiv njih. Na svu sreću u pitanju je neodgovorna manjina i rad Skupštine će biti nastavljen već 28. oktobra, kada ćemo rešiti sva pitanja koja su trebala da budu rešena već danas, a lokalna samouprava će nastaviti sa radom neopterećena usko stranačkim interesima i sebičnošću pojedinaca“ – izjavio je prvi čovek pećinačke opštine.


DFC analiza: Narativ o srpskom svetu negira crnogorski identitet | Kodex.ME\nDFC analiza: Narativ o srpskom svetu negira crnogorski identitet\nDva događaja, od koji se jedan desio a drugi nam tek predstoji, ponovo oživljavaju narativ o negiranju državnosti Crne Gore i crnogorskog identiteta. Prvi su izbori (održani 30. avgusta) na kojima su do tada opozicione partije odnijele pobjedu, što je značilo preuzimanje vlasti, a drugi je popis stanovništva planiran za 2021. godinu, navodi se u analizi Digatalno forenzičkog centra (DFC).\n25. 11. 2020 - 11:37 Autor: M.V.\nNajistaknutiji zagovornik spajanja Crne Gore sa Srbijom i Republikom Srpskom u jednu saveznu državu svakako je Aleksandar Raković, srpski istoričar i ideolog velikosrpskog projekta Srpski svet, navodi DFC u analizi. On je u intervjuu za Novosti ocijenio da nakon promjene vlasti u Crnoj Gori budućnost odnosa Crne Gore i Srbije leži u ujedinjenju Beograda, Podgorice i Banjaluke u jednu saveznu državu. Objašnjavajući svoju ideju, rekao je da su Srbija i Crna Gora istorijske države srpskog naroda jer je, kako navodi, u oba slučaja riječ o srpskoj državnosti.\nRaković je u oktobru ove godine na konferenciji Položaj Srba u Crnoj Gori nakon pada režima Mila Đukanovića otkrio novu strategiju Srpskog sveta prema Crnoj Gori. Njom se predviđa da Srbi u Crnoj Gori postanu relativna većina na popisu, a potom da se pitanje ujedinjenja svih srpskih država na Zapadnom Balkanu postavi kao legitimna inicijativa. On je tokom tog istupa kazao da su srpsku nacionalnu ideju ubacili u glavni tok, u politiku Crne Gore i ujedinjenje ne može biti tabu tema.\n"To je sasvim legitimna i legalna ideja. Ujedinjenje svih srpskih država na prostoru bivše SFRJ je potpuno legalna ideja", rekao je Raković.\nO Srpskom svetu, ujedinjenju svih Srba pod patronatom predsjednika Srbije Aleksandra Vučića, pozitivan stav ima i Aleksandar Vulin, ministar unutrašnjih poslova Srbije. Posljednja optužba u bošnjačkim i montenegrinskim medijima je da Vučić stvara ‘Srpski svet’.\n"Vjerujem i nadam se da je optužba istinita, Vučić treba da stvara Srpski svet. Beograd mora da u sebi i oko sebe okupi sve Srbe, a predsjednik Srbije je predsjednik svih Srba", izjavio je u septembru ministar Vulin.\nSve dominantniji postaje i narativ kojim se negira postojanje crnogorskog identiteta. Tako je dr Radmilo Marojević, nekadašnji dekan Filološkog fakulteta u Beogradu, na tribini održanoj u Srpskoj kući saopštio da se Crnogorci, Bošnjaci i Hrvati koji žive u Crnoj Gori lažno predstavljaju tim nacionalnim imenima, koristeći lokalnu geografsku ili uvezenu identitetsku odrednicu. Za dr Marojevića nacionalno opredijeljeni su Srbi i Šiptari.\n"Crnogorci u etničkom smislu niti su kad postojali niti danas postoje niti mogu postojati, može se pomoću te floskule samo uništavati Crna Gora kao istorijska realnost i naravno onaj matični narod u Crnoj Gori", riječi su dr Marojevića.\nPored medija, stav o popisu u Crnoj Gori iznose i političari i aktivisti. Gradonačelnik Budve Marko Bato Carević objasnio je da sa te pozicije namjerava da pomogne da srpski narod u Crnoj Gori bude ravnopravan. To, kako kaže, očekuje nakon redovnog popisa stanovništva naredne godine. "Ljudi nisu do sada imali slobodu da iskažu šta zaista misle i kako se osjećaju. Moj cilj je da se to prvi put dogodi na ovom popisu, kako bismo dobili realnu sliku u našem društvu", poručio je gradonačelnik Budve i funkcioner DF-a.\nPlan za popis ima i Čedomir Antić, srpski istoričar i još jedan od zastupnika velikosrpskog projekta Srpski svet. On je ocijenio da bi na predstojećem popisu u Crnoj Gori Srbi trebalo da budu većina, dok bi broj Crnogoraca trebalo da bude oko 25%. Vjeruje da će Crna Gora ostati i nezavisna i multietnička ukoliko srpski narod dobije mogućnost da se razvije slobodno u demokratiji i ravnopravnosti. "Srbi će pritom činiti oko 50 odsto stanovništva, a Crnogorci oko 25 odsto. To je istina i realnost; ona nema veze s tim ko je na vlasti, već da li je zemlja slobodna i demokratska", kazao je Antić.\nGostujući u Drugačijoj radio vezi, Sonja Biserko, predsjednica Helsinškog odbora za ljudska prava u Srbiji, je na pitanje da li će pobjeda Bajdena razbiti projekat Srpskog sveta, odgovorila da taj projekat realno nema neku šansu. Da je ima, vjerovatno bi imao i veću podršku međunarodnih aktera. I zbog međunarodnog konteksta koji je još fluidan, a međunarodni poredak nije konsolidovan, srpski nacionalisti smatraju da pitanje granica nije riješeno, te da treba samo čekati zgodan trenutak. "To je jedna iluzija kojoj će se stati na kraj, ali Srbija, opstajući na tom projektu, gubi dragocjeno istorijsko vrijeme", kazala je Biserko.


Uklanjanje semafora za sigurnost saobraćaja - Klix.ba\nUklanjanje semafora za sigurnost saobraćaja\n12.9.2007. u 19:00\nGradski savjet u njemačkom gradu Bohmte odlučio je da je najbolji način poboljšanja sigurnosti na cestama, uklanjanje saobraćajne signalizacije. Od 12. septembra u gradu će nestati svi semafori koji su do tada regulisali saobraćaj.\nNa području na kojem dnevno prođe oko 13.500 automobila uskoro neće biti više saobraćajne signalizacije, a gradonačelnik Klaus Goedejohann smatra da se na ovaj način izjednačavaju prava vozača i pješaka.\n"Automobili više neće dominirati našim gradom", kazao je Goedejohann za njemačke medije, a prenosi Reuters.\nProjekt o uklanjanju saobraćajne signalizacije kako bi se pospješila sigurnost na cestama nazvan je "Shared Space", a razvio ga je holandski stručnjak za saobraćaj Hans Monderman. Ideju je podržala i Evropska unija koja će pokriti 50% troškova od ukupnih 1,2 miliona eura potrebnih za provođenje projekta.


RTCG - Radio Televizija Crne Gore - Nacionalni javni servis :: Kulturna galaksija :: "Eurovideo" prvi put u CG\nOD SJUTRA 14. 03. 2018. 12:15 >> 12:24 0\n"Eurovideo" prvi put u CG\nCrna Gora će prvi put biti domaćin međunarodnog festivala kratkog filma "Eurovideo" i to u KIC-u "Budo Tomovič" od 15. do 17. marta u organizaciji Centra za multimedijalnu produkciju (CEZAM).\n"'Eurovideo' je belgijski filmski festival takmičarskog karaktera na kojem će biti prikazani filmovi kratke forme, do 10 minuta, različitih tema i žanrova u nekoliko evropskih država", saopštili su iz KIC-a.\nPored zemalja osnivača (Belgije, Francuske, Holandije, Luksamburga i Italije), projekcije filmova će se održati u Crnoj Gori i Bosni i Hercegovini.\n"Od nekoliko prijavljenih crnogorskih filmova, u zvaničnu selekciju ušao je film 'Lumpen' mladog reditelja Nikole Vučinića, koji će biti prikazan na ovogodišnjem festivalu", kazali su.\nIz KIC-a napominju da Eurovideo dodjeljuje tri nagrade: Grand Prix (2.500e), Nagradu za tehničke i estetske inovacije (1.250e) i Nagrada publike (1.750e).\n"Glasanje će biti organizovano po principu evrovizijskog i svaka država će ravnopravno glasati. Takođe će glasati i publika koja bude prisustvovala projekcijama", zaključuje su najavi te institucije kulture.


Spektakl u hali "Kej" - Pirot posle produžetaka pobedio Kolubaru 109-104 | Pirot vesti\nKorak napred – projekat sa ciljem osnaživanja žena\nKADETI Radničkog ne znaju za poraz – danas savladana ekipa Paraćina 4:2\nPočetna/Sport/Spektakl u hali “Kej” – Pirot posle produžetaka pobedio Kolubaru 109-104\nSpektakl u hali “Kej” – Pirot posle produžetaka pobedio Kolubaru 109-104\nKošarkaši Pirota su večeras u neverovatnom meču posle produžetaka savladali izvanrednu ekipu Kolubare iz Lazarevca rezultatom 109-104. U neverovatnom meču puleni Marka Spasića, iako su igrali bez dva igrača iz startne petorke, uspeli su da savladaju izvanrednu ekipu Kolubare iz Lazarevca, ekipu koja je došla u Pirot “na sve ili ništa”, s obzirom da se grčevito bori za opstanak u ligi.\nOdlični trener Marko Spasić, koji je i sam ponikao u KK Pirota, kazao je Pirotskim vestima nakon meča da je njegova ekipa uprkos problemima sa povredama, s obzirom da je igrala bez dva standardna igrača – Matovića i Radulovića, uspela da trijumfuje a igrači su dali maksimum.\n-Hteo bih da čestitam ekipi Kolubare na fer i korektnoj igri i poželeo bih im puno uspeha u nastavku prvenstva. Iako smo imali puno problema ove nedelje sa povredjenim igračima, igrali smo bez Matovića i Radulovića, dali smo sve od sebe i jednom kolektivnom igrom došli do pobede u produžetku, svi igrači su dali maksimum a posebno raduje igra mladjih igrača, kazao je Spasić Pirotskim vestima.\nKošarkašice ekipe "Gimnazijalac Tigar" posle…\nBorilački spektakl u hali "Kej" u subotu\nBorilački spektakl održan u hali "Kej"\nSve spremno za spektakl decenije u Dimitrovgradu:…\nZimski turnir u malom fudbalu Pirot - 2019. održan u…\nhala Kej istaknuto kolubara lazarevac pirot\nRadnički bolji od Vlasine 3:2\n23. February 2016.\nFudbaleri Radničkog osvojili zlata vredna tri boda protiv favorita – Novog Pazara\nPirot dobija golf klub. Stara planina i okolina Pirota idealni za sport koji predstavlja i veliku šansu za turizam, privredu…\nUčenice Ekonomske škole osvojile srebro na Republičkom takmičenju u malom fudbalu


EPS: Uvoz struje nije plaćen iz budžeta - Portal Forum\nнедеља, 2. јануара 2022 : 16:31\nBEOGRAD, 2. januara 2022. (Beta) – Predsednik Nadzornog odbora Javnog preduzeća Elektroprivreda Srbije (EPS) Jovan Despotović izjavio je danas da je EPS platio uvoz struje, nakon problema nastalih u elektroenergetskom sistemu, odnosno da nijedan evro nije uzet iz budžeta države.\n“Mnogi već licitiraju sa sumama potrošenim za uvoz struje, ali javnost treba da zna da EPS nijedan evro nije uzeo iz budžeta države, već je sve platio sam. Neuobičajeno je bilo što su u toj situaciji deo javnosti i pojedini zvaničnici iskoristili priliku da se obračunaju sa EPS-om, iako EPS ne beži od odgovornosti”, naveo je Despotović.\nPrema njegovim rečima, ovog puta su “za napade na EPS korišćeni netačni podaci, uz preuveličavanje i izvrtanje nekih činjenica”. EPS je veoma složen sistem, a u svim takvim sistemima ponekad se dešavaju kvarovi. Despotović podseća da je EPS sistem snage 7.855 megavata u šest termoelektrana, 16 hidroelektrana, tri termoelektrane-toplane, sa rudarskom proizvodnjom od oko 40 miliona tona uglja i investicijama većim od 300 miliona evra godišnje.\nPrethodni tekstDušan silni Petričić\nSledeći tekstPolicajci u Priboju se veselili uz “Oj Pazaru novi Vukovaru, oj Sjenice nova Srebrenice”


trgovina ljudima | Novinsko-informativna agencija Roma\n10.7.2014, NIAR – Vlada SAD: Romi iz Srbije predmet trgovine ljudima\nU godišnjem izveštaju Vlade SAD o trgovini ljudima u 2014 godini, u delu gde analiziraju stanje u Srbiji, apostrofirano je da su Romi, pogotovu žene i deca, predmet trgovine ljudima i da država Srbija, i pored vidljivih napora, nema mehanizme zaštite i prevencije koji bi zadovoljili minimalne standarde u borbi protiv ove pojave. Srbija je označena kao izvor, tranzit i ...\tRead More »\n16.1.2014. – Telegraf: Žene i deca najčešće žrtve trgovine ljudima u Srbiji\nNajveći broj žrtava povezan je sa seksualnom eksploatacijom, ali su zabeleženi slučajevi trgovine zbog prisilnog rada, prosjačenja, kriminala i ilegalnog usvajanja. Žene čine 43 odsto žrtava trgovine ljudima u Srbiji, a deca 42 odsto, dok je najveći broj slučajeva povezan sa prostitucijom, navedeno je u izveštaju grupe eksperata Saveta Evrope za borbu protiv trgovine ljudima (GRETA). GRETA je istakla da pozdravlja napore srpskih vlasti u ...\tRead More »


Vesti online / Sport / Fudbal / Čukarički opleo po Zvezdi i Partizanu: Pustite i druge da postoje\nFudbalski klub Čukarički saopštio je da se u potpunosti slaže sa saopštenjem Zemuna u kojem se traži da se prekine sa pristiscima, obmanama i saopštenjima u režiji dva najveća srpska tima - Crvene zvezde i Partizana.\n"Brđani" bez pardona prema "večitima"\nSa Banovog brda dodaju da je vreme da "večiti" puste i ostale da postoje.\n- Fudbalski klub Čukarički je, takođe, često znao da bude oštećen u pojedinim utakmicama, pogotovo protiv Zvezde i Partizana, ali nikada nismo jedva čekali kraj neke utakmice kako bi se obratili javnosti. I ne samo mi, nego i većina klubova iz Superlige Srbije. Ćutimo, marljivo radimo, gledamo samo u svoje dvorište i svi zajedno pokušavamo da doprinesemo boljitku u srpskom fudbalu.\nIstovremeno, iz Čukaričkog poručuju da će to teško uraditi ukoliko dva naša najveća kluba nastave ovako da se ponašaju.\n- Vreme je da vodeći ljudi Zvezde i Partizana spuste loptu i okrenu se samo radnjama na terenu. I nemojte posle da se pitate zašto publika u Superligi ne dolazi na stadione. Verujte nam, upravo zbog tih izjava ljudi i beže sa tribina - zaključuju iz Čukaričkog.


Tužilac Hodža: U toku je istraga o deportaciji turskih državljana\nBeta 12. marta 2019. 20:00\nPortparol Specijalnog tužilaštva Kosova i specijalni tužilac Sulj Hodža je danas izjavio da je u toku istraga o deportaciji šest turskih državljana u Turskoj u martu prošle godine.\nDeo spisa predmeta je prema njemu i Izveštaj ad hoc parlamentarne istražne komisije za deportaciju turskih državljana u kojem je ustanovljen 31 prekršaj zakona i procedura.\n„Tužilac u slučaju je u fazi prikupljanja dokaza, a ovaj izveštaj koji je poslat tužilaštvu svakako biće deo spisa ovog predmeta i tužilac će ga razmotriti. Ali mi smo i pre komisije pokrenuli istragu“, kazao je Hodža za prištinske medije.\nTe prekršaje su, prema izveštaju parlamentarne komisije, izvršile Kosovska obaveštajna agencija i policija Kosova koje su uhapsile turske državljane koji su legalno boravili na Kosovu i potom ih predale turskoj službi koja je izvršila nezakonsku ekstradiciju.\nPremijer Kosova Ramuš Haradinaj rekao je danas da je otkrivanje istine o deportaciji šest turskih državljana u martu prošle godine „zdravo za demokratiju i ljudska prava“.\nHaradinaj je na Fejsbuku napisao koje je mere Vlada na čijem je čelu preduzela nakon saznanja o deportaciji turskih državljana i podvukao da su preduzete mere obezbedile da u sličnim situacijama „budu beskompromisni“ u ostvarivanju zakona Kosova.\n„Bez ikakve sumnje vladavina zakona će biti naš jedini put. Otkrivanje istine, odgovornih za izbegavanje zakona će pomoći izgradnji demokratije i ljudskih prava. Niko nije iznad zakona i ni jedna institucija Kosova neće gaziti univerzalna ljudska prava“, napisao je Haradinaj.\nOn je zatražio i izveštaje o istrazi od strane državnog tužioca, generalnog direktora Policije Kosova, generalnog sekretara MUP-a Kosova, Policijskog inspektorata Kosova, Civilne uprave avijacije i Agencije za civilnu navigaciju i odgovorio na zahtev Istražne parlamentarne komisije pred kojom je odgovarao na postavljena pitanja i predao pismeni izveštaj o merama koje je Vlada preduzela.\nAmbasada SAD na Kosovu izrazila je juče zabrinutost zbog uticaja politike na kosovske službe bezbednosti u slučaju prošlogodišnjeg proterivanja šest turskih državljana, bez odgovarajućeg postupka, kao navodnu pretnju nacionalnoj bezbednosti.\nTu izjavu su podržale i ambasade Velike Britanije i Nemačke na Kosovu.\nIz ambasade SAD na Kosovu su naveli da su bili zadovoljni formiranjem istražne parlamentarne komisije koja je „otkrila nepoštovanje zakona u vezi sa incidentom“, uprkos pokušajima da se ometa njen rad.\n„Nalazi komisije, koji sugerišu 31 zakonsku ili proceduralnu povredu od strane Kosovske obaveštajne agencije, Ministarstva unutrašnjih poslova i drugih institucija, izazivaju zabrinutost zbog propusta glavnih bezbednosnih agencija, kao i ranjivosti sektora bezbednosti od političke manipulacije“, stoji u saopštenju ambasade SAD u Prištini.\nAmbasada SAD je pozvala kosovske institucije da osiguraju punu odgovornost za svakog ko krši zakon i podsetila kosovske lidere da organi bezbednosti treba da deluju samo u okviru svojih ustavnih ovlašćenja, u skladu sa vladavinom zakona.\nDodaje se da je „politički pritisak na bezbednosni sektor da se prekrši kosovski zakon ogromno kršenje demokratskih vrednosti“.\n„Pozivamo na potpunu transparentnost u sektoru bezbednosti i u vodjenju spoljnih poslova, kako bi se predupredili nedozovoljeni uticaji od strane kosovskih političara u budućnosti“, navedeno je u saopštenju ambasade SAD u Prištini.\nKosovska obaveštajna služba i policija su, u saradnji sa turskim organima, krajem marta 2018. godine uhapsili i u istom danu deportovali šest turskih državljana sa Kosova, od kojih su petorica bili radnici „Mehmet Akif“ škola na Kosovu, nakon što im je Ministarstvo unutrašnjih poslova prethodno ukinulo boravišnu dozvolu.\nIz kosovske obaveštajne službe rekli su da je nezakonito delovanje turskih državljana predstavljalo rizik po nacionalnu bezbednost.


Sedmica održive energije Evropske unije - EU Sustainable Energy Week - od 22. do 26.06.2020.\nSedmica održive energije Evropske unije (eng. EU Sustainable Energy Week) je najveći godišnji događaj posvećen obnovljim izvorima energije i energetskoj efikasnosti u Evropi. Ovaj događaj organizira Evropska komisija, a ovogodišnje izdanje bit će u potpunosti digitalno.\nOd 22. do 26.06. učesnici će imati priliku da sudjeluju u ovom online interaktivnom događaju na temu: "Beyond the crisis: clean energy for green recovery and growth".\nZa registraciju učešća i više informacija o ovom događaju, kliknite ovdje.


Ćeranić: OBA ne smije da krije imena povratnika iz Sirije\n04/12/2019 | 16:45 ⇒ 16:48 | Izvor: SRNA\nDekan Fakulteta bezbjednosnih nauka u Banjaluci Predrag Ćeranić izjavio je danas Srni da je Obavještajno-bezbjednosna agencija BiH inicirala odluku Predsjedništva BiH da budu prihvaćena 24 državljanina BiH povratnika iz Sirije, ali da ne želi da saopšti njihova imena, te istakao da MUP Republike Srpske ima puno pravo da zna ko dolazi radi preduzimanja mjera.\nĆeranić je rekao da bi državljani BiH iz Sirije trebalo da stignu u subotu, 7. decembra, posebnim avionom koji će sletjeti na sarajevski aerodrom.\n- Neobično je da iz OBA nisu željeli da kažu imena ljudi koje očekuju, pravdajući se time da još ne znaju ko treba da stigne. Oni su imali kontakt sa međunarodnim faktorima, odnosno sa američkim snagama koje u Siriji zajedno sa jedinicama Kurda kontrolišu te kampove - naveo je on.\nPrema njegovim riječima, posebna tema je to što se ti podaci kriju od onih koji iskreno žele da se pozabave ovim pitanjima, a to je Ministarstvo unutrašnjih poslova Republike Srpske.\nOn je rekao da je, s obzirom na to da OBA krije podatke, neizvjesno kako će institucije BiH koje su nadležne za smještaj, resocijalizaciju i deradikalizaciju organizovati svoju djelatnost.\nĆeranić ističe da bi punoljetna lica koja se vraćaju iz Sirije trebalo saslušati u vezi sa njihovim položajem, ulogom u toj zemlji, načinu odlaska i drugim pitanjima.\n- Sada se govori o ženama i djeci, ali u narednom kontingentu trebalo bi da budu oni koji su se latili oružja u Siriji. Bilo ko od njih kada boravi na području BiH jeste potencijalna prijetnja za sve u BiH i svaki grad, a ne samo za jedan entitet. MUP Srpske ima puno pravo da zna ko dolazi iz Sirije kako bi mogao da preduzme svoje preventivne i opertativne mjere i radnje - rekao je Ćeranić.


Prvi avion sa aerodroma „Morava“ poleteo ka Beču - Sputnjik Srbija\n09:56 29 Oktobar 2020\nPrvi avion sa aerodroma „Morava“ poleteo ka Beču\n12:17 17.12.2019 (osveženo 12:20 17.12.2019) Preuzmite kraći link\nPrvi avion kompanije „Er Srbija“ poleteo je danas nekoliko minuta pre podneva sa aerodroma „Morava“ kod Kraljeva ka Beču, a čelnici Čačka, Kraljeva i Vrnjačke Banje kažu da je za građane centralne i zapadne Srbije to ispunjenje dugogodišnjeg sna.\nGradonačelnik Kraljeva Predrag Terzić je izjavio da je to istorijski dan za Raški, Moravički i Zlatiborski okrug, jer će sada građani tog kraja umesto za tri časa do Beograda putovati 30 minuta, a do Beča čas i po.\n„Generacije Kraljevčana sanjale su ovaj dan i danas konačno iz Kraljeva letimo za Beč“, rekao je Terzić.\nPrema njegovim rečima, uz početak gradnje Moravskog koridora, otvaranjem „Leonija“ i „Taip grupe“, Kraljevo ponovo postaje industrijski grad i grad koji je dobro infrastrukturno povezan sa svim gradovima u Srbiji, ali i sa inostranstvom.\n„Očekujem da je ovo početak novog života na Ibru i da ćemo u godinama koje slede govoriti samo o uspesima i dobrim rezultatima“, podvukao je Terzić.\nGradonačelnik Čačka Milun Todorović saglasan je sa kraljevačkim kolegom da je ovo veliki dan za sve stanovnike centralne i zapadne Srbije, dodajući da za njih počinje „nova era“.\n„Ovo je ulaganje u budućnost i veliki iskorak da mladi ostanu u ovom delu Srbije, da imamo što više turista i privrednika. Ubeđen sam da će već u narednim godinama ’kargo‘ terminal stvoriti uslove za poljoprivrednike i privrednike da sa svojim proizvodima brže dođu na tržište Evrope i sveta“, naveo je Todorović.\nPredsednik opštine Vrnjačka Banja Boban Đurović kaže da je aerodrom u tom regionu bio želja i potreba u turističkom i privrednom smislu, kako bi bio povezan sa centrima u Srbiji i u Evropi.\n„U turističkom smislu, za Vrnjačku Banju je to veliki poduhvat, jer smo imali veliki hendikep i primedbe i naših turista i turista iz inostranstva koji su se žalili na dug transfer od Beograda do Vrnjačke Banje“, rekao je Đurović.\nIzrazio je nadu da će u dogovoru sa „Er Srbijom“ u narednom periodu dogovoriti čarter letove koji su turistički bitni za Vrnjačku Banju.\nAerodrom „Morava“ ima sve što je putnicima potrebno, a i Banka Poštanska štedionica je nedavno na aerodromu otvorila svoju ekspozituru.\nPrvi avion sa aerodroma „Morava“ kod Kraljeva trebao je ka Beču da poleti jutros u 7 časova i 55 minuta. Poletanje je, međutim, bilo odloženo jer letelica iz Beograda nije mogla da sleti na pistu „Morave“ zbog guste magle.\navion, Morava, aerodrom


KOVID PASOŠI: Povratak u normalu ili problem u najavi - Naša Borba\nVlade širom sveta razmatraju eventualno uvođenje takozvanih “vakcina pasoša” u borbi protiv pandemije koronavirusa ali i u pokušaju da ponovo pokrenu svoje ekonomije.\nOni koji rade na razvoju tehnologija upozoravaju, međutim, da takva sredstva vuku i posledice, uključujući potencijalno isključivanje celih grupa iz učešća u društvu i pozvali su zvaničnike da dobro razmisle da li su im kovid pasoši potrebni i kako bi ih koristili.\nIndustrije putovanja i zabave žestoko su pogođene pandemijom korone zbog mera fizičkog distanciranja i naročito su zainteresovane za ovo sredstvo koje bi im brzo reklo ko je zaštićen od korone.\nMeđu onima koji rade na razvoju ovih pasoša su biometrijska kompanija ajPruv (iProov) i sajber bezbednosna kompanija Mvin (Mvine) čije vakcina-propusnice trenutno testira britanska Nacionalna zdravstvena služba koja je sredstva za to dobila od britanske vlade.\nOsnivač ajPruva Endru Bad eruje da kovid pasoši treba da imaju samo dva podatka – da li je osoba vakcinisana i kako ta osoba izgleda.\nPotvrda o vakcinaciji mogla bi da pomogne ekonomiji zabave koja samo u Mančesteru zapošljava 420.000 ljudi, prenosi Rojters\n“Moramo da vidimo kako da se vratimo u normalu”, kaže Saša Lord, osnivač Parklajf muzičkog festivala i dodaje da koncerti i događaji gde se poštuje fizička distanca nisu finansijski isplativi. “Svirka nije svirka a festival nije festival ako se ne dodirujete ramenima sa prijateljima”, rekao je on.\n“Mislim, međutim, da ne treba da teramo ljude da izvlače ove pasoše. To bi trebalo da bude izbor. Ali na ulazu, ako nemate taj pasoš, onda dobijate drugu opciju”, rekao je Lord i objasnio da bi ta druga opcija mogla da bude brzi test na koronu.\nBad kaže da su neki sertifikati o vakcinaciji već poćeli da se izdaju u pojedinim zemljama, dok se u Sjedinjenim Državama neki sertifikati privatnih zdravstvenih ustanova koriste na sportskim događajima.\n“Mislim da sertifikati o vakcinaciji otvaraju neka velika društvena i politička pitanja. Naš posao je da obezbedimo tehnološku bazu za proizvodnju pasoša i sertifikata… Nije na nama da procenjujemo da li je to dobra ideja ili ne”, rekao je on.\nBad je naveo da su diskriminacija, privilegije i isključivanja mlađe generacije koja će poslednja biti vakcinisana, neki od potencijalnih problema upotrebe ovih pasoša.\nPrethodni tekstGospodin Nevolja uhapšen zbog navodnog ubistva navijača Zvezde\nSledeći tekstKADA ĆE VUČIĆ PASTI : Narodi se bune protiv vlasti, samo Srbija ćuti


Potpredsednica Vlade Srbije i predsednica Koordinacionog tela za rodnu ravnopravnost Zorana Mihajlović izjavila je danas da kao ni u redovnim uslovima, tako ni u vanrednom stanju, država neće tolerisati nijedan vid nasilja nad ženama i decom, i pozvala sve da prijave nasilnike.\n- Iskustvo zemalja u svetu pogođenih korona virusom nam pokazuje da dolazi do porasta porodičnog i partnerskog nasilja. Važno je da u ovim teškim i izazovnim danima sačuvamo zdravlje, ali i prisebnost, jer država nasilje neće tolerisati - rekla je ona.\nMihajlović je poručila ženama da uprkos kriznoj situaciji koja je pogodila i našu zemlju, one nisu same, da prijave nasilje, jer institucije rade svoj posao.\n- Bez obzira na potrebu za samoizolacijom i boravkom u kući, žene nisu zarobljene, na svaku prijavu nasilja nadležne institucije će reagovati kao i do sada. Još jednom upućujem preporuku i svim lokalnim samoupravama da održe kontinuitet u koordinaciji svih nadležnih službi i donesu interne procedure za postupanje u vreme trajanja vanrednog stanja - ukazala je Mihajlović.\nZahvalila je i svim društveno odgovornim kompanijama koje su u ovom vremenu pružile podršku sigurnim kućama u Srbiji, koje nesmetano rade i sada.


Defektolog u svakoj školi, vrtiću, Centru za socijalni rad - Peticije.online\nPodeli na Fejsbuku (7915)\nPotpisi 3 072\nPokretanje ove peticije je motivisano odlukom ministra prosvete Branka Ružića da se 'obuči' 12000 vaspitača za inkluzivno predškolsko vaspitanje i obrazovanje. Poznato je da pokrenuta implementacija inkluzije stvara velike neprilike kako deci sa smetnjama u razvoju tako i vaspitačima/nastavnicima. Preko je potrebno da se prepozna uloga defektologa kao stručnog saradnika kako bi svako dete moglo da dostigne svoj pun potencijal i da u skladu sa svojim mogućnostima ostvari svoje osnovno pravo - pravo na vaspitanje i obrazovanje (Konvencija o pravima deteta). Od inkluzije bez defektologa najvise štete imaju naša deca. Činjenica je da je veliki broj defektologa bez posla i bez mogućnosti da rade ono za šta su se školovali, za šta su uložili veliki napor, godine i novac. Defektolozi se nisu školovali da rade kao asistenti na određeno vreme i za minimalnu zaradu.\nPozivamo sve kolege, prosvetne radnike, vaspitače, roditelje, stručnjake koji shvataju kompleksnost ovog problema da potpisu peticiju.\nJelena Kljajević Kontaktirajte autora peticije\nPotpisujući ovlašćujem Jelena Kljajević da preda informacije koje pružam na ovom obrascu onima koji imaju ovlašćenja po ovom pitanju.


CE znak – garancija da je proizvod bezbedan po korisnike - EU Info Centar\nPrivrednici iz Niša i okoline diskutovali su na tribini „CE znak – pasoš za proizvode’’ održanoj u EU info kutku u Nišu, o tome šta ova oznaka znači, izvoznim standardima, Srpskom znaku usaglašenosti sa predstavnicima Privredne komore Srbije, Ministarstva privrede i kompanija – primera dobre prakse. Diskusija je održana u okviru serije panela ,,Hajde da pričamo o…’’ koji su pokrenuli EU info centar i Delegacije Evropske unije u Srbiji sa ciljem promocije ekonomskih vrednosti i evropskih procesa.\nDušan Stokić iz Privredne komore Srbije je podsetio da je CE znak u Evropi poznat duže od 30 godina. ,,Naši proizvođači koji su izvozno orijentisani moraju da vode o računa, da je njihov proizvod bezbedan po krajnjeg korisnika i da nesmetano može da cirkuliše na teritoriji jedinstvenog evropskog tržišta’’, istakao je Stokić.\nBojana Petrović iz EU info kutka Niš osvrnula se na ekonomske aspekte evrointegracija budući da ,,mala i srednja preduzeća u zemljama EU imaju vodeću ulogu u privredi, otvaranju radnih mesta kao i ostvarivanju privrednog rasta. Od 1992. godine jedinstveno evropsko tržište je stvorilo nekoliko miliona radnih mesta i generisalo više od 800 milijardi evra dodatnog bogatstva. Jedinstveno tržište ima neograničen pristup potrošačima koje broji oko 500 miliona ljudi širom EU. Kada se uklone trgovinske barijere više firmi može da se takmiči među sobom što znači niže cene, a samim tim i veći izbor za potrošače’’, napomenula je Petrović.\nOsim o CE znaku diskutovalo se i o Srpskom znaku usaglašenosti. ,,Ovo je prepoznatljiv znak koji sadrži tri slova A. Proizvodi sa ovom oznakom pokazuju da su usklađeni sa domaćim tehničkim propisima koji su koncipirani na osnovu evropskih direktiva’’, objasnio je predstavnik Ministarstva privrede Mile Mitrović.\nFestival evropskog filma u gostima u Inđiji


Usvojen Predlog zakona: Jednaka zarada i uslovi rada za sve zaposlene – online news Srbija\nHome > Ekonomija > Usvojen Predlog zakona: Jednaka zarada i uslovi rada za sve zaposlene\n- 5. 08 2019 5. 08 2019 025\nIzvor: Tanjug nedelja, 4.08.2019. | 12:00\nPrema podacima Ministarstva za rad, zapoššljavanje, boračka i socijalna pitanja, u Republici Srbiji je zaključno sa septembrom 2018. godine bilo 111 registrovanih agencija za zapoššljavanje. U praksi, zaposleni agencije zaključuju ugovore o radu na određeno vreme ili ugovore o privremenim i povremenim poslovima sa određenim licima, a za potrebe rada kod drugih pravnih lica i preduzetnika, navodi se u Predlogu zakona.\nOvako radno angažžovana lica preko agencije za zapoššljavanje su u svojevrsnom diskriminisanom položžaju u odnosu na zaposlene kod poslodavca korisnika. Tako se dolazi do situacije da ustupljeni radnici nemaju odgovarajuća prava koja proističu iz radnog odnosa kao ššto ih imaju zaposleni kod istog poslodavca.\n“Po njima ispada da može da ih bude znatno više i smatramo da to nije prihvatljivo””, kaže Zoran Mihajlović iz tog sindikata.\nPredsednik UGS Nezavisnost Zoran Stojiljković istakao je tada da zakon o agencijskom zapoššljavanju ne treba da se odnosi na javni sektor, i dodao da su sindikati i Vlada bili blizu reššenja o izmenama, ali da do dogovora nije doššlo.


Rezolucija će destabilizovati region - 23.06.2015, Sputnik Srbija\nSrbija smatra da bilo kakva rezolucija neće doprineti pomirenju u regionu, nego će, naprotiv, izazvati tenzije, trvenja i dodatno ga destabilizovati, navedeno je... 23.06.2015, Sputnik Srbija\n10:20 23.06.2015 (Osveženo: 16:19 05.10.2015)\n© AP PhotoSB UN\nSrbija ne razume ni smisao ni cilj Rezolucije o Srebrenici, koja bi, osim što bi uticala na destabilizaciju u regionu, uticala i na destabilizaciju političkih odnosa u Srbiji, stoji u pismu koje je Beograd uputio stalnim članicama Saveta bezbednosti UN povodom britanskog nacrta Rezolucije o Srebrenici.\nU pismu, u koje je Tanjug imao uvid, ističe se da Republika Srbija odaje poštu svim žrtvama sukoba na prostoru bivše SFRJ i čvrsto je uverena da naša sećanja i aktivnosti, čiji je cilj da se prošlost ne zaboravi, treba da budu isključivo u funkciji pomirenja i promocije regionalne saradnje i dobrosusedstva.\nU pismu je naglašeno da nasleđe prošlosti ne sme da bude prepreka našoj zajedničkoj budućnosti.\nUpravo polazeći od toga, kaže se u pismu, Srbija je sa iznenađenjem dočekala Nacrt teksta Rezolucije Saveta bezbednosti Ujedinjenih nacija koji je primila od Velike Britanije, a povodom 20. godišnjice zločina koji se dogodio u Srebrenici.\n12 Jun 2015, 15:30\n„Srbija smatra da bilo kakva rezolucija neće doprineti pomirenju u regionu, nego će, naprotiv, izazvati tenzije, trvenja i dodatno ga destabilizovati. Srbija ne razume ni smisao ni cilj rezolucije, koja bi, osim što bi uticala na destabilizaciju u regionu, dodatno uticala i na destabilizaciju političkih odnosa u samoj Republici Srbiji“, navedeno je u pismu koje je Srbija uputila stalnim članicama Saveta bezbednosti UN — SAD, Velikoj Britaniji, Francuskoj, Rusiji i Kini.


PIS- najpristupačnija baza zakona i propisa kao aplikacija - GRENEF\nKo može da ostvari pravo na porodičnu penziju ili nasledstvo? Da li je moguća prodaja stana pod hipotekom? Koji uslovi moraju da se ispoštuju prilikom osnivanja firme? Ova pitanja svakodnevno muče građane, ali da ne biste lutali, na raspolaganju vam je najpouzdanija i najpristupačnija elektronska baza svih zakona i pravnih propisa – Pravno-informacioni sistem Republike Srbije.\nNa jednom mestu, omogućeno vam je pretraživanje zakona, drugih propisa i pravnih akata Srbije. To znači da svako lice u bilo kom trenutku može da pregleda važeće zakone u izvornom i tačnom obliku zajedno sa komentarima i tumačenjima istih.\nNa jednostavan i brz način, građani mogu da pronađu odgovore na pravna pitanja poput toga ko može da ostvari pravo na porodičnu penziju ili nasledstvo, da li je moguća prodaja stana pod hipotekom ili koji uslovi moraju da se ispoštuju prilikom osnivanja firme. Pretraga pravnih informacija je sada dodatno olakšana pa pored korišćenja portala PIS-a, može se preuzeti i aplikacija dostupna za sve uređaje koji koriste Android i iOS platforme.\nPIS, Pravno Informacioni Sistem\nGlavna prednost PIS-a je trenutni pristup važećim zakonima, drugim propisima i pravnim aktima Srbije koji se prvo objavljuju u štampanom izdanju Službenog glasnika i time je garantovana njihova pouzdanost. Svako ko ima pristup internetu može veoma lako pretraživati povezane baze. Dodatno, Službeni glasnik daje prečišćene tekstove propisa, pa će vam biti jasniji, što olakšava njihovu upotrebu, ali istovremeno omogućava uočavanje izmena i dopuna koje su se dogodile u izvornom tekstu.\nPrednost je i prilagođenost korišćenja sajta slabovidim osobama.\nPored toga, PIS sadrži sve propise koji su ranije objavljivani, što je od posebnog značaja ne samo za pravne istoričare, nego naročito kod postupaka koji dugo traju ili se odnose na rešavanje pojedinih pitanja kao što su restitucija imovine ili rehabilitacija.\nTrebalo bi napomentu i da nije potreban nikakav poseban softver za pristupanje ovoj bazi. Važno je naglasiti da svaki propis ima vezu sa drugim, povezanim propisima i službenim glasilima, što značajno štedi vreme, energiju i bitno olakšava pronalaženje relevantnih informacija što nije jednostavno imajući u vidu česte promene propisa zbog unutrašnjih potreba i procesa harmonizacije sa pravnim tekovinama EU.\nZakonom je utvrđeno i da bazu koja sadrži sudsku praksu potpuno besplatno mogu koristiti svi sudovi i javna tužilaštva, Republičko javno pravobranilaštvo, Pravosudna akademija, Zaštitnik građana, Poverenik za informacije od javnog značaja i zaštitu podataka o ličnosti i javna pravobranilaštva opština, gradova, grada Beograda i gradskih opština, a sve u cilju stvaranja uslova kojim se obezbeđuje jedinstvena sudska primena prava i jednakost stranaka u sudskim postupcima.\nMinistar rudarstva i energetike Aleksandar Antić, izjavio je da Srbija …


Ruski minobacači na delu: Direktnim pogotkom na „protivničke“ mete /video/ - Sputnjik Srbija\n10:16 10.04.2021 Preuzmite kraći link\nTokom kontrolne provere vojnici su gađali pokretne i nepokretne mete, koje su imitirale vojna vozila „protivnika“. Mete su se nalazile na udaljenosti do 350 metara i kretale su se brzinom do 10 metara u sekundi.\nU vojnim vežbama je ukupno učestvovalo oko 200 vojnika kombinovane jedinice Zapadnog vojnog okruga.\nSlična vežba održana je i u Orenburškoj oblasti, gde su jedinice PVO odbile više od 80 napada uslovnog protivnika.\nŠirom Rusije, u svim rodovima i svim okruzima proverava se spremnost vojske. Do kraja aprila će se održati više od 4.000 vojnih vežbi na 101 poligonu i u 520 objekata.


Sastanak sa šefom Misije Saveta Evrope u Beogradu\nPredsednica Ustavnog suda Vesna Ilić Prelić i šef Misije Saveta Evrope u Beogradu Tobias Flesenkemper sastali su se u Ustavnom sudu. Predsednica Suda je šefa Misije upoznala sa sastavom, nadležnostima i načinom rada Ustavnog suda.\nčetvrtak, 03. oktobar 2019\nSudija Ustavnog suda dr Tijana Šurlan učestvuje u radu Šesnaestog savetovanja pravnika „Oktobarski pravnički dani“ koje se, 3. i 4. oktobra 2019. godine, održava na Pravnom fakultetu Univerziteta u Banjoj Luci u Republici Srpskoj. Tema savetovanja je „Izgradnja i funkcionisanje pravnog sistema“. Sudija Šurlan izlaže rad o temi „Primena prakse Evropskog suda za ljudska prava u postupcima pred ustavnim sudovima“.\nPredsednik Vrhovnog suda NR Kine sa delegacijom u poseti Ustavnom sudu\nPredsednica Ustavnog suda Vesna Ilić Prelić i zamenica predsednika Ustavnog suda Snežana Marković primile su u Ustavnom sudu višečlanu delegaciju sudova Narodne Republike Kine koju je predvodio predsednik Vrhovnog narodnog suda NJ.E. Zhou Qiang. Sastanku je prisustvovala i ambasadorka Narodne Republike Kine u Republici Srbiji NJ.E. Chen Bo.\nPredsednica Ustavnog suda prisustvovala prijemu kod predsednika Makrona\nPredsednica Ustavnog suda Vesna Ilić Prelić prisustvovala je 12. septembra svečanom prijemu u Jelisejskoj palati koji je za šefove delegacija najviših sudova država članica Saveta Evrope priredio predsednik Republike Francuske Emanuel Makron. U razgovoru sa predsednicom Ustavnog suda, predsednik Makron je istakao nedavnu uspešnu posetu Republici Srbiji i još jednom naglasio prijateljske veze između Republike Francuske i Republike Srbije.\nKonferencija predsednika najviših sudova država članica Saveta Evrope\nPredsednica Ustavnog suda Vesna Ilić Prelić učestvuje u radu konferencije predsednika najviših sudova država članica Saveta Evrope, koja se, 12. i 13. septembra 2019. godine, održava u Parizu, u Francuskoj. Teme konferencije su pravo na efikasan pravni lek pred nezavisnim i nepristrasnim sudom, odnos nacionalnih sudova i Evropskog suda za ljudska prava i suprotstavljenost slobode izražavanja i zaštite privatnog i porodičnog života.\nNova sudija Ustavnog suda stupila na dužnost\nPolaganjem zakletve pred predsednicom Narodne skupštine Majom Gojković, u Domu Narodne skupštine, danas, 25. jula 2019. godine, na dužnost je stupila nova sudija Ustavnog suda Lidija Đukić, koju je imenovala Opšta sednica Vrhovnog kasacionog suda.\nčetvrtak, 06. jun 2019\nRegionalna konferencija u Crnoj Gori\nSudije Ustavnog suda dr Nataša Plavšić i Sabahudin Tahirović učestvuju u radu Regionalne konferencije „Podjela i ravnoteža vlasti – nezavisnost ustavnih sudova“ koja se, od 5. do 7. juna 2019. godine, održava u Podgorici, u Crnoj Gori. Sudija Plavšić je na konferenciji održala izlaganje „Normativne i stvarne pretpostavke za nezavisnost ustavnog suda – iskustva Republike Srbije“. Organizatori konferencije su Ustavni sud Crne Gore i Nemačka fondacija za međunarodnu pravnu saradnju (IRZ).\nPoseta Ustavnom sudu Republike Bugarske\nPredsednica Ustavnog suda Vesna Ilić Prelić i sudije Ustavnog suda Gordana Ajnšpiler Popović, dr Jovan Ćirić, dr Milan Škulić i dr Vladan Petrov borave, od 2. do 5. juna 2019. godine, u bilateralnoj poseti Ustavnom sudu Republike Bugarske. U okviru posete, sa predsednikom i sudijama Ustavnog suda Republike Bugarske, delegacija Ustavnog suda Srbije razgovaraće o temama koje se tiču nezavisnosti ustavnog sudstva, kao i ustavne zaštite izbornih prava.\nutorak, 14. maj 2019\nPravni forum i međunarodna konferencija u Rusiji\nZamenica predsednice Ustavnog suda Snežana Marković i sudija Ustavnog suda dr Jovan Ćirić, od 14. do 17. maja 2019. godine, učestvuju u radu Međunarodnog pravnog foruma, koji se tradicionalno održava u Sankt Peterburgu, u Ruskoj Federaciji. Oni će učestvovati i u radu Međunarodne konferencije „Ustavni identitet i univerzalne vrednosti – umeće balansiranja“, koju organizuje Ustavni sud Ruske Federacije, 14. maja, u okviru Foruma.\nčetvrtak, 09. maj 2019\nNove sudije Ustavnog suda stupile na dužnost\nPolaganjem zakletve pred predsednicom Narodne skupštine Majom Gojković, u Domu Narodne skupštine, danas, 9. maja 2019. godine, na dužnost su stupile novoimenovane sudije Ustavnog suda dr Nataša Plavšić, Gordana Ajnšpiler Popović i prof. dr Vladan Petrov, koje je imenovala Opšta sednica Vrhovnog kasacionog suda.\nPrva Prethodna Strana od 42 Sledeća Poslednja


RTS :: SAD: Srbija sarađuje sa Hagom\nPolitika SAD: Srbija sarađuje sa Hagom\npetak, 29. maj 2009, 07:47 -> 16:44\nSAD: Srbija sarađuje sa Hagom\nAmerička državna sekretarka Hilari Klinton smatra da Srbija sarađuje sa Haškim tribunalom. To će od početka juna postati službeni stav Sjedinjenih Američkih Država. Zvanični dokument američke administracije priznanje za trud i napor Beograda, ocenio Rasim Ljajić.\nHilari Klinton, državna sekretarka Sjedinjenih Američkih Država, odlučila je da zvaničnim dokumentom potvrdi da SAD smatraju da Srbija sarađuje sa Haškim tribunalom, rekao je juče u Vašingtonu grupi novinara iz Srbije zamenik pomoćnika državne sekretarke Stjuart Džons, piše "Politika". Džons je rekao da će dokument postati službeni 1. juna.\nPredsednik Nacionalnog saveta za saradnju sa Hagom Rasim Ljajić ocenio je da taj dokument američke administracije priznanje za trud i napor Beograda.\n"Na ovaj način se formalizuje ono što nam je u više navrata rečeno u američkoj administraciji, da su u potpunosti uvereni da Srbija sarađuje sa Haškim tribunalom", rekao je Ljajić agenciji Beta.\n"Srbija definitivno sarađuje sa Haškim tribunalom. Takav stav imali smo i prošle godine, pa ova odluka nije veliko iznenađenje. Važno je da se stvari kreću u pravom smeru", rekao je Džons.\n"Ovo je velika kvalitativna promena koja je posledica promene odnosa srpske i nove američke administracije i verujem da će imati pozitivne efekte na brzinu evrointegracija Srbije", rekao je zamenik premijera i ministar policije Ivica Dačić.\nDirektorka Kancelarije Vlade Srbije za pridruženje EU Milica Delević, takođe je ocenila da je značajno to što je američka administracija konstatovala da Srbija u potpunosti sarađuje sa Haškim tribunalom.\nPomoćnik državne sekretarke zadužen za Evropu i Evroaziju takođe je istakao da SAD neće vršiti pritisak na Holandiju da promeni stav u odnosu na Srbiju i da odustane od zahteva koji se tiču saradnje sa Haškim tribunalom.\n"Ako nas Holandija pita da li Srbija sarađuje sa Tribunalom, reći ćemo da sarađuje, ali ne možemo da kažemo Holanđanima da promene svoje standarde i odbace insistiranje na Ratku Mladiću", rekao je Džons.\nStjuart Džons je naglasio da i SAD smatraju da Mladić mora da se nađe pred licem pravde, ali da to za Vašington nije uslov za saradnju sa Srbijom.\nDodao je da će SAD biti spremne da Srbiji pruže pomoć u potrazi za preostalim haškim optuženicima, ukoliko takva pomoć bude zatražena.\nŠef Nacionalnog saveta je ukazao da je posle američke ocene Holandija ostala poslednja zemlja koja dovodi u pitanje odnos Srbije prema Tribunalu.\nHolandija insistira na hapšenju Ratka Mladića kao dokaz da Srbija u potpunosti sarađuje sa Hagom i to postavlja kao uslov za odblokiranje Sporazuma o stabilizaciji i pridruživanju.\nKomentarišući mogući uticaj dokumenta koji je potpisala Hilari Klinton na promenu stava Holandije, Ljajić je rekao da nije siguran u tako nešto, ali da izveštaj svakako znači ohrabrenje i dokaz da Srbija čini sve što može da ispuni preostale obaveze.\nLjajić je najavio da će glavni haški tužilac Serž Bramerc 4. juna podneti Savetu bezbednosti izveštaj o saradnji Srbije sa Hagom i ukazao da ocena SAD može da utiče, ako ne na Bramercov izveštaj, onda sigurno na diskusije drugih učesnika na toj sednici SB UN.\n"Posle predstavljanja izveštaja glavnog tužioca Haškog tribunala Serža Bramerca, 15. juna će biti održan sastanak ministara spoljnih poslova ministara EU u Luksemburgu i tada ćemo videti ishod", rekla je Milica Delević.\nDodatni napredak Srbije\nBramerc je u izveštaju, koji je već podeljen ambasadorima država članica Saveta bezbednosti UN, naveo da je Srbija načinila "dodatni napredak u saradnji sa Haškim tužilaštvom", posebno u delu koji se odnosi na pristup arhivama i dokumentima.\nU tom dokumentu, čiju će konačnu verziju Bramerc predočiti najmoćnijem telu svetske organizacije naredne sedmice, pa je samim tim otvoren za izmene, ne pominje se da Srbija "u potpunosti sarađuje" sa sudom u Hagu.\nIpak, Bramerc je, kako su za internet portal Radio-televizije Srbije rekli zapadni diplomati koji su imali uvid u ovaj izveštaj, naveo i da se "na osnovu trenutno raspoloživih informacija dvojica preostalih begunaca nalaze u domašaju srpskih vlasti".\nUticaj Bajdenove posete\nDžons je zaključio da je nedavna poseta američkog potpredsednika Džozefa Bajdena bila veoma uspešna, i da je poslata ključna poruka da Vašington želi bolje odnose sa Srbijom.\nKomentarišući da li je prošlonedeljna poseta američkog potpredsednika Džozefa Bajdena Beogradu uticala na stav SAD o odnosu Srbije i Haga, Ljajić je rekao da je dokument koncipiran ranije, ali da je poseta uticala da se on objavi u ovom trenutku.\nSama poseta stvorila je pozitivnu političku klimu i ambijent u kome će izveštaj doći do izražaja i uticala je da se objavi u ovom trenutku, ukazao je šef Nacionalnog saveta.\nPovodom ponude SAD da pomognu u potrazi za dvojicom preostalih optuženih - Ratkom Mladićem i Goranom Hadžćem, Ljajić je rekao da je svaka vrsta dobrih usluga i svaka vrsta informacije koja može da dovede do optuženika, za nas od koristi.\n"I do sada smo imali saradnju sa službama bezbednosti na razmeni informacija. U operativnom smislu nama nije potrebna ta vrsta pomoći, naše službe su sposobne da urade posao, ali i najmanja informacija koja može da pomogne u operativnim aktivnostima jeste od velike važnosti", naveo je Ljajić.\n(petak, 29. maj 2009, 15:45) - anonymous [neregistrovani]\n(petak, 29. maj 2009, 10:55) - t. zoranovic [neregistrovani]\n(petak, 29. maj 2009, 10:14) - anonymous [neregistrovani]\n(petak, 29. maj 2009, 09:36) - anonymous [neregistrovani]\n(petak, 29. maj 2009, 09:21) - anonymous [neregistrovani]\n(petak, 29. maj 2009, 08:55) - tomakuza [neregistrovani]


Haos u Bugarskoj : Premijer hapsi Borisova, Tužilaštvo ga pušta - Ekonomske Vesti\nHaos u Bugarskoj : Premijer hapsi Borisova, Tužilaštvo ga pušta\n18. mar. 2022 18. mar. 2022 Ekonomske Vesti 0 Comments\nZamenici gradskog javnog tužilaštva u Sofiji Desislava Petrova i Ivo Ilijev saopštili su kasno popodne da bi eventualna optužnica protiv bivšeg premijera Bojka Borisova i njegovih saradnika Sevdaline Arnaudove i Vladislava Goranova u ovom trenutku bila kršenje zakona, objavila je Bugarska nacionalna televizija.\nBorisov, Arnaudova i Goranov su posle 24 – časovnog zadržavanja pušteni na slobodu.\nKako su na brifingu objasnili tužioci, Tužilaštvo je obavešteno da je protiv Borisova, Arnaudove i Goranova pokrenut pretkrivični postupak zbog iznude. Tim povodim je prijavljeni saslušanje 6 svedoka, medju kojima je i premijer Kiril Petkov.\nPetkov je, prema navodima Tužilaštva, ispričao o svom susretu s Laurom Koveši povodom javnih navoda Vasila Božkova da su ga ucenjivali Borisov, Goranov i Arnaudova.\nVasil Božkov, tvrdi Tužilaštvo, nije saslušan kao svedok u ovom slučaju, a vršena su ispitivanja i drugih svedoka od kojih su neke bile u srodstvu s Božkovim.\nPosle Tužilaštva, konferenciju za štampu su održali bugarski premijer Kiril Petkov i ministar unutrašnjih poslova Bojko Raškov.\nPetkov je, kako prenosi Bugarska nacionalna televizija, rekao da se „opet suočavamo sa apsolutnom sabotažom tužilaštva“.\nOn je rekao da se ometa aktivnost svakoga ko pokuša da radi protiv korupcije i da u Bugarskoj nema nezavisnog tužilaštva.\nAli, prenosi BNT reči Petkova, na ovom slučaju radi i evropsko javno tužilaštvo, dakle, sada, postoji paralelna struktura u „koju verujemo mnogo više“.\nBitka za normalnu, slobodnu i evropsku Bugarsku je počela, radićemo sa svim instrumentima Evropske unije, rekao je bugarski premijer Kiril Petkov.\nBivšeg bugarskog premijera Bojka Borisova i njegove saradnike sinoć je privela Nacionalna policija, kako je objavljeno, zbog sumnje u zloupotrebu evropskih sredstava, zbog hitnosti operacije bugarsko tužilaštvo o operaciji nije bilo unapred obavešteno.\n← Danijel Jelinek kupuje udeo Sberbank u Fortenova\nPutinov miting kao specijalna operacija, ali uspešna →


Tegeltija: Tragična je situacija u kojoj se nalazi BiH\nMinistar finansija Republike Srpske Zoran Tegeltija izjavio je da je tragikomična situacija da predsjedavajući Savjeta ministara Denis Zvizdić obilazi opozicione poslanike i od njih traži podršku za usvajanje zakona o akcizama, ali da se nada da će u Sarajevu prevladati razum i da će ovaj zakon biti usvojen.\nTegeltija je naglasio da je najveći, ali ne i jedini problem kada je u pitanju aranžman sa Međunarodnim monetarnim fondom, neusvajanje seta zakona o akcizama, za koji predsjedavajući Savjeta ministara nema podršku u Predstavničkom domu parlamenta BiH.\n"Tragična je situacija u kojoj se nalazi BiH, ali nadam se da će u Sarajevu prevladati razum i da će biti usvojen zakon o akcizama i zakon o Agenciji za osiguranje depozita, kao i da će Federacija BiH ispuniti svoja dva uslova", rekao je Tegeltija za Radio Republike Srpske, dodajući da je Srpska ispunila sve svoje obaveze.\nGovoreći o stanju u budžetu Republike Srpske, Tegeltija je rekao da se ono poboljšava iz godine u godinu, te da je za osam mjeseci ove godine prikupljeno 323 miliona KM direktnih poreza, što je za 25 miliona više u odnosu na isti period lani.\n"To je porez na dohodak, porez na dobit, porez na upotrebu, držanje i nošenje dobara, i dio poreza na nepokretnosti. U istom periodu prošle godine prikupljeno je 297 miliona KM dodatnih poreza", kaže Tegeltija.\nOn je rekao da je primjetno povećanje prihoda i u oblasti doprinosa, u koje spadaju doprinosi za penzijsko-invalidsko osiguranje, zdravstveno osiguranje, dječja zaštita, te Fond za zapošljavanje lica sa invaliditetom.\n"Mi smo za osam mjeseci prikupili 951 milion KM doprinosa, a prošle godine 881 milion KM. Ostalih neporeskih prihoda prikupili smo u iznosu od 262 miliona KM, a u uporednom periodu 240 miliona KM", naveo je Tegeltija.\nMinistar finansija Srpske kaže da je, kada je riječ o ukupnim javnim prihodima, u osam mjeseci prikupljeno 112 miliona KM više nego lani.\n"Taj novac uplatila su naša preduzeća, institucije, što pokazuje da se njihova finansijska pozicija znatno popravila", dodao je Tegeltija.\nOn je potvrdio da će od oktobra svim penzionerima u Srpskoj biti uvećana penzija za tri odsto, dok postoji opredjeljenje Vlade da se u narednoj godini penzija poveća dodatnih dva odsto.\nGovoreći o sredstvima od klirinškog duga, koja iznose nešto više od 60 miliona evra, Tegeltija je naveo da će ona biti utrošena na kapitalne projekte, dok će dio od pet miliona KM biti usmjeren kao direktna podrška poljoprivrednim proizvođačima koji su spremni da investiraju u sisteme za navodnjavanje.\n"Odluka o utrošku preostalog dijela ovih sredstava neće biti donesena do kraja 2018. godine. Postoji mnogo prijedloga oko načina utroška, ali lično mislim da ne treba žuriti sa tim jer se pokazalo da treba imati neku rezervu koja pruža sigurnost kada je potrebno da se interveniše", rekao je Tegeltija.\nGovoreći o pomoći Srbije od 5,5 miliona evra za lokalne zajednice u Srpskoj i Federaciji BiH sa većinskim srpskim stanovništvom, Tegeltija je istakao da je opredjeljenje vlada Srpske i Srbije da ovo bude test projekat koji će da pokaže da li projekti u ovim opštinama mogu da budu sprovedeni kako treba.\n"Naše opredjeljenje je da projekti koji će biti finansirani ovim sredstvima budu vidljivi građanima. Ovo treba da bude uvod u neke nove projekte koje je Vlada Srbije obećala u idućoj godini", kaže Tegeltija.


Dodik: Samostalna RS bi za tri godine postala članica EU - Izazov\nRadio-televizija Srbije\t 15. maja 2021. 11:44\nNajefikasniji put ka EU je da se podelimo i da samostalno ispunjavamo uslove za članstvo, ocenio je Dodik u intervjuu za novinsku agenciju ANA-MPA, prenosi RTRS.\nOn je izrazio žaljenje što Evropa nije pokazala više senzibiliteta za problem zvani BiH, ocenivši da niko ne želi da vidi da je BiH propala i da se održava još samo, kako je rekao, "na infuziji međunarodnog faktora".\nDodik je rekao da se, nakon što BiH, uz sav pritisak međunarodne zajednice, nije uspela da zaživi kao država, postavlja logično pitanje da li je došlo vreme za mirno razdruživanje.\nKada je reč o non-pejperu koji predviđa promenu granica na Balkanu, Dodik je rekao da nije video taj dokument, već samo medijske izveštaje o njemu, niti zna ko je autor, ali da zna da u evropskim prestonicama govore o tim pitanjima.\n"Dejtonskim sporazumom smo se razgraničili, granica između Federacije BiH i Republike Srpske je uspostavljena, više od 70 odsto nadležnosti, bitnih za život građana su već u entitetima, zašto onda da se održava iluzija o BiH koju niko u ovom obliku ne želi", smatra Dodik.\nOn je dodao da, sa druge strane, postoji pitanje Kosova i Metohije i postavio pitanje kako je neko zamislio da tzv. Kosovu dodeli status države, otimajući zemlju od Srbije, a da Republika Srpska, vlasnik svoje teritorije, mora da ostane u BiH.


ZANIMLJIVOSTI | 11.03.2019 16:45 > 11.03 16:45\nSalon vina na kome je svoje proizvode izlagalo više od 70 vinarija iz Srbije, Makedonije, Bugarske i Republike Srpske, održan je tokom vikenda u Paraćinu.\nDirektor Turističke organizacije Paraćina Aljoša Gligorijević rekao je na otvaranju da je ta manifestacija značajna za razvoj vinskog turizma u Paraćinu i okolini.\n"Salon vina privlači puno ljudi u naš grad i pospešuje razvoj vinskog i manifestacionog turizma. Takođe pozitivno utiče da proizvodjače jer je svake godine sve više registrovanih vinarija u našem kraju", kazao je Gligorijević.\nSelektor Salona vina Nenad Andrić kazao je da u Srbiji ima sve više vinarija, a da time raste i kvalitet vina.\n"Jedna od vinarija koja je prvi put na ovom salonu je Vinarija 'Vinis' iz Dobre Vode kod Jagodine i ona pripada paraćinskom vinogorju. Braća Nikolić koja žive u Francuskoj, već dve godine prave spektakularna vrhunska vina. Na takmičenju u Briselu osvojili su zlato i imali najbolje vino od 8.500 uzoraka", rekao je Andrić.\nNa salonu je održano takmičenje "Samo naše", treću godinu za redom. Reč je o ocenjivanju i takmičenju vina od autohtonih i novostvorenih sorti groždja. Veliku zlatnu diplomu dobili su Danilo Milovanović iz Ćuprije za vino "Bela tamjanika" i Dejan Vujić iz Aleksandrovca za vino "Gmitar".\nPredsednik Komisije za ocenjivanje vina profesor Tehnološkog fakulteta u Novom Sadu Vladimir Puškaš rekao je da je ove godine bilo oko 37 uzoraka i da je velik broj vina bio izuzetnog kvaliteta.\nOn je kazao da Srbija treba autohtonim sortama da se predstavi svetu jer je to nešto autentično što ima.\nSalon vina organizovan je sedmi put, a svečano ga je otvorio predsednik opštine Paraćin Saša Paunović.\nOrganizator te manifestacije je Turistička organizacija Paraćina.


Градски одбор СПС Крушевац обележио 25 година постојања партије | Socijalistička partija Srbije\nGradski odbor SPS Kruševac obeležio 25 godina postojanja partije Lokal\n17 jula, 2015 u 15:16\nPovodom 25 godina od osnivanja Socijalističke partije Srbije, Gradski odbor SPS-a u Kruševcu održao je svečanu sednicu. Ovom prilikom usvojena je i izborna platforma Socijalističke partije Srbije u Kruševcu za period od 2015. do 2020. godine.\nPredsednik kruševačkih socijalista Vladimir Tasić je istakao da u prethodnih 25 godina SPS nije odstupao od osnovnih programskih načela stranke i izrazio uverenje da će ova stranka svesrdno pomoći ulasku Srbije u Evropsku uniju. Tasić je naglasio da će se u narednom periodu Gradski odbor SPS-a zalagati za industrijalizaciju Kruševca, ostvarivanje prava na rad, nova zapošljavanja i redovne plate, kao i za jačanje domaće privrede i privrednika.\nSvečanosti su prisustvovali potpredsednik Gradskog odbora i Narodni poslanik Siniša Maksimović, najuže rukovodstvo Gradskog odbora, brojni članovi i simpatizeri stranke.